text: கோட்டுத்துண்டு வடிவவியலில் கோட்டுத்துண்டு (Line segment) என்பது ஒரு கோட்டின் மீது அமைந்த இரு புள்ளிகளுக்கிடையேயுள்ள அக்கோட்டின் ஒரு பகுதியாகும். கோட்டுத்துண்டானது அவ்விரு புள்ளிகளுக்குமிடையே அக்கோட்டின் மீதுள்ள அனைத்துப் புள்ளிகளையும் கொண்டிருக்கும். முக்கோணம் மற்றும் சதுரத்தின் பக்கங்கள் கோட்டுத்துண்டுகளுக்கு எடுத்துக்காட்டுகளாகும். பொதுவாக, ஒரு பலகோணத்தின் இரு உச்சிப் புள்ளிகள் அடுத்துள்ள புள்ளிகளாக இருந்தால் அவற்றை இணைக்கும் கோட்டுத்துண்டு பலகோணத்தின் பக்கமாகவும். அடுத்துள்ள புள்ளிகளாக இல்லையென்றால் பலகோணத்தின் மூலைவிட்டமாகவும் இருக்கும். கோட்டுத்துண்டின் முனைப்புள்ளிகள் வட்டம் போன்ற வளைகோடுகளின் மீது அமைந்தால் அக்கோட்டுத்துண்டானது அந்த வளைவரையின் நாண் என அழைக்கப்படும். வரையறை[தொகு] அல்லது , மீதமைந்த ஒரு வெக்டர் வெளி. மேலும் -ன் ஓர் உட்கணம் என்க. - எனில் கோட்டுத்துண்டாகும். இங்கு இரு வெக்டர்கள். வெக்டர்கள் மற்றும் இரண்டும் கோட்டுத்துண்டின் முனைப்புள்ளிகள். சிலநேரங்களில் திறந்த மற்றும் மூடிய கோட்டுத்துண்டுகளை வேறுபடுத்திப் பார்க்கவேண்டியதாக இருக்கும். மேலே தரப்பட்ட வரையறை மூடிய கோட்டுத்துண்டைத் தரும். திறந்த கோட்டுத்துண்டினை கோட்டுத்துண்டு -ன் உட்கணமாக பின்வருமாறு தரப்படுகிறது: இங்கு இரண்டும் வெக்டர்கள்.. கோட்டுத்துண்டை அதன் இரு முனைப்புள்ளிகளின் குவிச்சேர்வாக எழுதமுடியும். வடிவவியலில் சிலநேரங்களில், ஒரு புள்ளி B, A மற்றும் C ஆகிய இரு புள்ளிகளுக்கிடையே அமைய வேண்டுமானால், என இருக்க வேண்டும் என வரையறுக்கப்படுகிறது. எனவே A = மற்றும் C = ஆகிய இரு முனைப்புள்ளிகளை உடைய கோட்டுத்துண்டின் சமன்பாடு: பண்புகள்[தொகு] ஒரு கோட்டுத்துண்டு இணைந்த கணம் மற்றும் வெற்றில்லா கணம். சிதைக்கப்பட்ட நீள்வட்டமாக[தொகு] ஒரு கோட்டுத்துண்டை சிற்றச்சின் நீளம் பூச்சியமாகக் கொண்டு சிதைக்கப்பட்ட ஒரு நீள்வட்டமாகக் கருதமுடியும். ஒரு நீள்வட்டத்தின் சிற்றச்சின் நீளம் பூச்சியமானால் இரு குவியங்களும் நீள்வட்டத்தின் முனைப்புள்ளிகளாகவும் மையதொலைத்தகவு ஒன்றாகவும் ஆகிறது. மேற்கோள்கள்[தொகு] - David Hilbert: The Foundations of Geometry. The Open Court Publishing Company 1950, p. 4 வெளி இணைப்புகள்[தொகு] |விக்கிமீடியா பொதுவகத்தில் Line segment தொடர்புடைய மேலும் பல ஊடகக் கோப்புகள் உள்ளன.| - Line Segment at PlanetMath - Definition of line segment With interactive animation - Copying a line segment with compass and straightedge - Dividing a line segment into N equal parts with compass and straightedge Animated demonstration


சிங் வம்சத்தின் இடைக்காலத்துக்கு பின், பல்வேறு பிரதேசங்களின் இசை நாடகங்கள் படிப்படியாக செழுமையடையத் துவங்கின. அவற்றின் விறுவிறுப்பான உயிராற்றல் மீண்டும் பொலிவு பெற தொடங்கியது. அவற்றின் வலுவான தாக்கத்துடன், குன் ச்சு இசை நாடகத் துறையும் அதன் மைய இடத்திலிருந்து படிப்படியாக விடுபட்டு விட்டது. சீனாவின் இசை நாடக வரலாற்றில் ஒரு புதிய காலம் பிறந்தது. புதிதாக தோன்றிய இசை நாடகங்களில், பெரும்பாலானவை, ஆடல் பாடல்களை முக்கியமாக கொண்ட, எளிமையான கதைகளைக் கொண்ட நாட்டுப்புற இசை நாடகங்களாகவும், மாற்றியமைக்கப்பட்ட குன்ச்சு மற்றும் இதர பாரம்பரிய இசை நாடகப் படைப்புகளாகவும் இருந்தன. குன் ச்சுவுடன் ஒப்பிட்டுப் பார்க்கும்போது, புதிதாக தோன்றிய இந்த இசை நாடகப் படைப்புகளின் மொழி நாகரிகமற்றதாகவும், குழப்பமாகவும் இருந்தது. ஏன் சில வரிகளின் இலக்கண விதிகள் தவறாக இருந்தன. இந்த இசை நாடகப் படைப்புகளின் எழுத்தாளர்கள், பண்பாட்டு அறிவுகள் குறைந்த நாட்டுப்புறக் கலைஞர்களாவர். அவர்கள் கவிதை இயற்றுவதற்கான விதிகளை அறிந்திருக்கவில்லை. பண்டை இலக்கியப் படைப்புகளைக் கற்றுக்கொள்ளவில்லை. ஆனால் அவர்களிடம் சில மேம்பாடுகளும் காணப்பட்டன. இலக்கிய எழுத்தாளர்களும், அறிஞர்களும் இந்த மேம்பாடுகளைக் கொள்ளவில்லை. நாட்டுப்புறக் கலைகள், அப்போதைய பொது மக்கள் பயன்படுத்திய பேச்சு வழக்குகள் ஆகியவற்றை பற்றி இந்த கலைஞர்கள் மிகவும் அறிந்திருந்தனர். இசை நாடகப் படைப்பால், பொது மக்களின் கவனத்தை ஈர்க்கின்ற உத்தியை அவர்கள் திருந்தனர். பொது மக்களின் வாழ்க்கையுடன் நெருக்கமாக தொடர்புடைய இந்த இசை நாடகங்கள், குன் ச்சுவின் பாரம்பரிய அழகியலுக்கு அப்பாற்பட்டு கலையின் எளிமையான, இயல்பான தனிச்சிறப்புகளை வெளிப்படுத்துகின்றன.


முஸ்லிம் என்று சொல்லு, மனிதாபிமானத்தில் முந்து - உலகை அதிரவைத்துள்ள பிரிட்டன் நீதிபதியின் தீர்ப்பு Homeஉலகம் முஸ்லிம் என்று சொல்லு, மனிதாபிமானத்தில் முந்து - உலகை அதிரவைத்துள்ள பிரிட்டன் நீதிபதியின் தீர்ப்பு Weligama WebNews October 26, 2018


திராவிட இயக்கமும் சமூகநீதியும் - கீற்று பிரிவு: மார்ச்1_2012 1943ஆம் ஆண்டிலும் கூட, குடந்தை அரசினர் கல்லூரியில், பார்ப்பன மாணவர்களுக்குத் தனியாகவும், பார்ப்பனர் அல்லாத மாண வர்களுக்குத் தனியாகவும் குடிதண்ணீர்ப் பானைகள் வைக்கப் பட்டிருந்தன. திராவிட இயக் கத்தின் வளர்ச்சியே அந் நிலையை மாற்றியது. 1938 இந்தி எதிர்ப்புப் போராட்டத்தில் பங்கேற்றுச் சிறையிலே மரணமடைந்த தாள முத்துவின் சடலத்தை இராஜா சர் முத்தையா (செட்டியார்), முன்னாள் மேயர் பாசுதேவ் ஆகியோர் தங்கள் தோள் களிலே சுமந்து சென்றனர். தமிழகத்தில் திராவிட இயக்கம் நிகழ்த்திய பண்பாட்டுப் புரட்சி யல்லவா இது. முஸ்லிம்களும், கிறித்தவர்களும், தாழ்த்தப்பட்ட மக்களும், தங்களை ஆரியர் என்று சொல்லிக்கொள்ளும் பார்ப்பனர் அல்லாத மற்ற இந்துக்கள் என்று சொல்லிக் கொள்ளுகிறவர்களும் ஆகிய எல்லோரும் திராவிடர்கள் என்ற தலைப்பின் கீழ் வருவார்கள். - பெரியார், குடிஅரசு 26.11.1939


source: CulturaX

text: 5. கோயில்களைத் தமிழில் பெயரிடுதல் | Saivanarpani.org தங்கள் தாய்மொழியைப் போற்றிய தமிழர்கள் தங்கள் பிள்ளைகளுக்கும் தங்கள் உறவு முறைகளுக்கும் தமிழில் பெயரிட்டுப் பெருவாழ்வு வாழ்ந்திருக்கின்றனர் என்பதனைப் பெரியபுராணம் பறைசாற்றுவதைக் கண்டோம். பொருள் பொதிந்த, பொருள் தெரிந்த பெயர்களில் அழைப்பதனால் உயிர் விளக்கம் பெறுவதோடு அல்லாமல் பொருள் உணர்வும் ஏற்படும் என்று சான்றோர் கூறுவர். பொருள் பொதிந்த, பொருள் தெரிந்த அழகிய திருப்பெயர்களைச் சூட்டுவதனாலும் அதனைச் சூட்டிகொள்வதனாலும், பிறர் சூட்டியுள்ளதனைச் சொல்வதனாலும் வாய் மணக்கும், மனம் மணக்கும், சிந்தை மணக்கும், உயிர் மனக்கும் என்றார்கள். எனவேதான் முற்காலப் பெரியவர்கள் தூய, உயர்வான, அழகான, இனிதான, அறிவார்ந்த, திருவுடைய பெயர்களைத் தத்தம் உறவுகளுக்கும் உடைமைகளுக்கும் தமிழில் சூட்டி மகிழ்ந்தனர். அவ்வண்ணமே தாங்கள் வழிபட்ட பெருமானின் திருகோயில்களுக்கும், ஊர்களுக்கும் சிந்தைக்கினிய, பொருள் விளங்கிய அன்னைத் தமிழில் பெயரிட்டிருப்பது தமிழ்ச் சைவர்களின் வாழ்வியல் பெட்டகமான பெரிய புராணத்தில் காணக்கிடக்கின்றது. சோதிப் பிழம்பாய் நின்று தணித்த மலையினை அண்ணாமலை என்றார்கள். அண்ணாமலையினை யொட்டிய தலத்தினை திருவண்ணாமலைத் திருத்தலமென்றார்கள். அதிலிருக்கும் அன்ணலைத் திருவண்ணாமலையார் என்றார்கள். பெருமானின் பெருமை பற்றி, அவன் பேராற்றல் பற்றி, யாவர்க்கும் பெரியவனாகிய அவன் தன்மை பற்றி அனைவருக்கும் பொருள் விளங்குமாறு அண்ணாமலையார் என்று அங்குள்ள பெருமானுக்கும் பெயரிட்டார்கள். இறைவனின் திருவருளே பெண்வடிவமாகப் போற்றப் பெறுவதனால் அண்ணாமலையார் உடன் உறை இறைவியின் திருமுலை பால் உண்ணப்படாத திருமுலை என்பதனைக் குறிக்க உண்ணாமுலை என்று பெயரிட்டனர். திருவண்ணாமலைப் பெருமானை அண்ணாமலையார் என்றும் பெருமான் உடன் உறை பெருமாட்டியை உண்ணாமுலை அம்மை என்றும் வாய் மணக்க, சிந்தை மகிழ போற்றிப் பரவினர். தமிழரின் மொழிப்பற்றும் இனமானப்பற்றும் இன்மை இன்று திருவண்ணாமலை அருணாசலம் ஆயிற்று, அண்ணாமலையார் அருணாசலேஸ்வரர் ஆனார். உண்ணாமுலை அம்மை அபீதகுஜாம்பாள் ஆயினார். "அண்ணாமலை தொழுவார் வினை வழுவா வண்ணம் அறுமே" என்று தமிழ்ஞானசம்பந்தர் வாயினிக்க, நாவினிக்க, சிந்தை இனிக்கப் பாடிய திருவண்ணாமலையார் இன்று அருணாசலேஸ்வரர் ஆகிக்கிடக்கின்றார். வடமொழி வேதங்களைக் கொண்டு திருக்காப்பிடப்பட்டு நீண்ட நாட்களாகப் பி பின்நுழைவாயில் வழியாக வந்து மக்கள் வழிபட்டுச் சென்ற வேதாரண்யம் என்ற திருக்கோயிலை அழகு தமிழில் திருமறைக்காடு என்று சேக்கிழாரும், மூவர் முதலிகளும், சேரமான் பெருமாள் நாயனாரும் தங்களது தமிழ் மந்திரங்களில் குறிப்பிடுகின்றனர். "பண்ணின்நேர் மொழியாள்" என்ற அருள்நிகழ் தமிழ்ப் பதிகத்தைத் திருநாவுக்கரசர் திருக்கோயில் கதவு திறக்கப்பாடியும், "சதுரம் மறைதான்" என்ற அருள்நிகழ் தமிழ்ப் பதிகத்தைத் தமிழ் ஞானசம்பந்தர் பாடி மறுபடியும் திருக்கோயில் கதவு மூடவும்செய்த அரிய திருக்கோயில் இன்று தனது தமிழ்ப் பெயரை இழந்து நிற்கிறது. பொருள் பொதிந்த திருமறைக்காடு என்னும் பெயர் இன்று வேதாரண்யம் என வழங்குகின்றது. "மறைக்காட்டு மைந்தா" என்று திருஞானசம்பந்தரால் தமிழில் போற்றப் பெற்ற பெருமான் இன்று வேதாரண்யேசுவரர் ஆனார். யாழைப்பழித்த மொழியம்மை என்ற பெருமானின் உடன் உறை அம்மை இன்று வீணாவாதவதூஷணி ஆயினாள். இத்தலத்திற்குச் செல்வோர் தமிழ்நாட்டில் உள்ளவர்களிடம் திருமறைக்காடு எங்கிருக்கிறது என்று கேட்டால் தெரியாது எனவும், வேதாரண்யம் எங்கு உளது என்று கேட்டால் தெரிந்திருக்கும் நிலையும் ஏற்பட்டிருக்கின்றது. தமிழர்கள் தாம்தாம்வாழும் ஊர்களிலுள்ள திருக்கோயில்களில் உறையும் இறைவனின் திருப்பெயர்களை ஆண்மக்களுக்கும் இறைவியின் பெயரைப் பெண்மக்களுக்கும் வைத்துப் போற்றி அழைத்து மகிழ்ந்தார்கள். திருக்கோயில்களில் உள்ள இறைவனின் பெயர்கள் தமிழில் இல்லாமையால்தான் இன்று தமிழர் தம் பிள்ளைகளுக்குத் தமிழ்ப் பெயர்களைச் சூட்டாது, பொருள் தெரியா பிறமொழி சொற்களைக் கொண்டு பெயரிடுகின்றனர். சோதிட வல்லுநர்கள் சோதிடம் கணித்துக் கொடுக்கும்போது தமிழ்ப் பெற்றோர்களுக்குத் தமிழில் பெயர்கள் வருமாறு முதல் எழுத்துக்களைக் குறித்துக் கொடுப்பார்களேயானால் தமிழ்கூறு நல்லுலகம் நன்றியினால் அவர்களை என்றும் போற்றி மகிழும். காஞ்சி மாநகரில் கம்பை நதிக்கரையில் ஒற்றை மாமரத்தின் அடியில் மணலால் சிவலிங்கம் அமைத்து உமையம்மை வழிபட, பெருமான் ஆற்றில் வெள்ளம் வருமாறு செய்ய, உமையம்மை சிவலிங்கத்தைத் தழுவிக் காத்தாள் என்ற தலவரலாற்றினைச் சேக்கிழார் பெரியபுராணத்தில் சுட்டுகின்றார். அப்படி உமையம்மை தழுவிய போது பெருமான் தன் திருமேனியில் அம்மையின் வளைத்தழும்பும் முலைச் சுவடும் ஏற்றுத் தழுவக் குழைந்தார் என்ற வரலாறும் காணக்கிடக்கின்றது. இதனால் இங்குள்ள இறைவரைத் "தழுவக் குழைந்த பிரான்" என்று நம்முன்னோர் பெயரிட்டு வழிப்பட்டனர். ஒற்றை மாமரத்தின் அடியில் தோன்றிய பெருமானாதலின் ஏகாம்பரநாதர் என்ற பெயரும் பெற்றார். இறைவனைக் "கம்பன்", "கள்ளக் கம்பன்" என்றே சுந்தரர் தமது பாடல்களில் சுட்டுகிறார். பெருமானை வழிபட்டு உமை அம்மை பல வரங்கள் பெற்றதாய் திருக்குறிப்புத் தொண்ட நாயனார் வரலாற்றில் சேக்கிழார் குறிப்பிடுகின்றார். அதில் இரண்டு நாழிகை நெல்பெற்று முப்பத்து இரண்டு அறங்கள் வளர்த்தாள் உமையம்மை என குறிப்பிடப் பட்டிருகின்றது. இவ்வாறு அறம்வளர்த்த நாயகியாகிய உமை அம்மையை "ஏலவார் குழலி" என்றே சுந்தரரும் சேக்கிழாரும் குறிப்பிடுகின்றனர். "ஏலவார் குழலாள் உமை நங்கை என்றும் ஏத்தி வழிபட பெற்றக் கால காலனை, கம்பன் எம்மானைக் காண கண் அடியேன் பெற்றவாறே" என்று சுந்தரம் பாடுவார். முந்தைய தமிழர் மரபில் இக்கோவிலில் ஏகம்ப நாதருக்கே முதன்மை கொடுக்கப் பெற்று சைவ நெறிப்படி நடைமுறைகள் செயல்படுத்தப்பட்டன. சாக்த சமயத்தினர் வடக்கேயிருந்து வந்து இங்கு சத்தி பீடங்கள் அமைத்தவுடன் இது காமக்கோடி பீடத்திற்குப் பெயர் பெற்றது. ஏலவார் குழலி காமாட்ஷி ஆனாள். ஏலவார் குழலி அம்மையின் ஆலயம் காமக்கோட்டம் ஆனது. ஒரு காலத்தில் தமிழர் மரபில் திருக்கச்சியேகம்பமாய் நின்ற திருக்கோயில் இன்று ஸ்ரீ காமாஷியம்பாள் சமேத ஸ்ரீ ஏகாம்பர நாதர் தேவஸ்தானம் என்று வழங்கப் படுகிறது. தமிழர் சைவ மரபில், பெரிய புராண மரபில் பெருமானை முன்னிறுத்தி இருந்த வழக்கு, பண்பாடு மாற்றப்பட்டது. இன்றைக்குக் காஞ்சிபுரம் என்றால் காஞ்சி காமாட்ஷி அம்மன் திருக்கோயிலும் காஞ்சிபுர பட்டுப் புடவையுமே தமிழர் மனதில் இடம்பெற்று இருக்கின்ற சூழல் நிலவுகிறது. திருவேகம்பம், திருக்கச்சியேகம்பம், ஏகாம்பரநாதர்கோயில் என்று அழைக்கப்பெற்ற திருக்கோயில் இன்று அதன் தமிழ்ப் பெயரை இழந்து நிற்கிறது. திருகோயில் என்ற அழகிய தமிழ்ப் பெயர்களைத் தமிழர்கள் தேவஸ்தானம் என்று மற்றி அழைத்து மகிழ்வது தமிழர் பண்பாட்டிற்கு ஊறுவிளைவிப்பது. தமிழ்ப்புலவர்களுடன் இறைவனும் ஒருவராய் இருந்து தமிழ்ச் சங்கம் அமைத்துத் தமிழ் ஆராய்ச்சி செய்த தலம், பெருமான் அறுபத்து நான்கு திருவிளையாடல்கள் புரிந்த தலம், மங்கையர்க்கரசியாரும், அமைச்சர் குலச்சிறையாரும் வணங்கிய தலம், கூன்பாண்டியனின் வெப்பு நோயைத் தீர்த்த திருஞானசம்பந்தர் வழிபட்ட தலம், சமணர்களையும் பௌத்தர்களையும் வாதில் திருஞானசம்பந்தர் வென்று சைவத்தை நிலை நாட்டிய தலம், நக்கீரர், பரணர், கபிலர் போன்ற பெரும் புலவர்கள் வாழ்ந்த ஊர், வரகுண பாண்டியனுக்காக இறைவன் கால் மாறி ஆடிய தலம், அருளாளர் பெருமக்களால், சேக்கிழாரால் திருஆலவாய் என்றே சுட்டப்பட்டுள்ளது. இத்தலத்து இறைவரை ஆலவாய் அண்ணல், ஆலவாய் அரண் என்றே தமிழ்ஞானசம்பந்தர் போற்றினார். செந்தமிழ்ச் சொக்கநாதன் என்றே நம்முன்னோர் போற்றிப் பரவினர். பெருமானுடன் உறை அம்மையை அங்கயற்கண்ணி என்றே தமிழ்ச் சான்றோர் குறிப்பிட்டனர். "அங்கயற்கண்ணி தன்னொடும் அமர்ந்த ஆலவாய் ஆவதும் இதுவே" என்று தமிழ்ஞானசம்பந்தர் போற்றுவார். ஆலவாய் அண்ணல் இன்று சோமசுந்தரக் கடவுளாகவும், அங்கயற்கண்ணி இன்று மீனாட்சஷி அம்மையாகவும் மாறியுள்ளார்கள். தமிழ்ச் சைவ மரபுப்படி ஆலவாய் அண்ணல் முதன்மை குறைந்து இன்று மீனாட்சி அம்மையின் பெயராலேயே திருக்கோயில் விளங்குகின்றது. திருஞானசம்பந்தர் காலத்தில் ஆலவாய் அண்ணல் கோயில் மட்டும் இருந்ததாயும் பண்ணிரண்டாம் நூற்றாண்டில்தான் சடையவர்மன் குலசேகர பாண்டியன் மீனாட்சி அம்மைக்குத் தனிக்கோயில் எடுத்தான் என்று முனைவர் பு.மா.ஜெயசெந்தில் நாதன் குறிப்பிடுகின்றார். காஞ்சி என்றால் காஞ்சி காமாட்சி அம்மன் என்றும் மதுரை என்றால் மதுரை மீனாட்சி அம்மன் என்ற வழக்குகள், தமிழர் பண்பாட்டில் பிற்காலத்தில் வந்த வழக்குகளே என்று தெளிவாகிறது. தமிழ்த் திருக்கோயில்களுக்குத் தமிழில் பெயரிடுவதைச் சான்றோர்கள் சிந்திப்பார்களேயானால் நம் தமிழர் பண்பாடும் தமிழ்ச் சமயமும் மேன்மைபெறும். Previous: 4. தமிழில் வழிபடுதல் Next: 6. பிறருக்காக வாழும் பண்பு I simply want to tell you that I am very new to blogging and definitely liked you're web blog. Almost certainly I'm likely to bookmark your blog . You amazingly have terrific articles and reviews. Thank you for revealing your blog. ezGEvP Spot on with this write-up, I truly feel this site needs a great deal more attention. I all probably be returning to read through more, thanks for the advice! 2RlowJ Thanks for the good writeup. It if truth be told was a amusement account it. Glance complex to far introduced agreeable from you! By the way, how could we be in contact?


கழுகு மலை - குடவரை கோயில். . . « தமிழ்மொழி - தமிழால் நாமும் நம்மால் தமிழும் பயனுற வேண்டும் கழுகு மலை - குடவரை கோயில். . . பாமரன் / at 4:56 PM / கருத்துரை இடுக தமிழகத்தின் தென்பழனி என்றழைக்கப்படும் கழுகுமலை கழுகாசல முர்த்தி குடவரை கோயில் பிரசித்தி பெற்ற கோயிலாகும். 15 அடி உயரத்தில் முன் மண்டபம், அர்த்தமண்டபம், கருவறை ஆகியவைகளை குடைந்து எடுக்கப்பட்ட குடவரைகோயிலில் ஒரு முகமும் ஆறுகைகளும் கொண்டு மயில் மீது அமர்ந்து மேற்கு நோக்கி அமர்ந்த நிலையில் குமரன் இருக்கிறார். செவ்வாய் தோஷம் நீக்கும் பெருமானாக விளங்குகிறார். இதற்கு தென்மேற்கில் ஜம்புலிங்கேஸ்வரர், அகிலாண்டேஸ்வரி சன்னதிகளோடு சிவன் ஆலயம் உள்ளது. கி.பி12ம் தூற்றாண்டில் சோழர், பாண்டியர் காலத்தில் இக்கோயில் உருவாக்கப்பட்டது. இக்கோயிலுக்கு இரண்டு நுழைவாயில்கள் உள்ளன. மேலவாயிலின் நுழைவில் வடக்கு பக்கத்தில் வசந்த மண்டபமும் அதனருகில் குமார தெப்பமும் அமைந்துள்ளது. இத்திருக்கோயிலில் கந்தசஷ்டி, திருக்கார்த்திகை, தைப்பூசம், பங்குனி உத்திர தேரோட்டம், வைகாசி விசாகம் ஆகிய விழாக்கள் சிறப்பாக நடைபெறும். தைப்பூசத்தில் சிறிய தேரும், பங்குனி உத்திரத்தில் பெரிய தேரும் வலம் வரும். கந்தசஷ்டி திருவிழா முடிந்ததும் தெய்வானை திருக்கல்யாணமும், பங்குனி உத்திர திருவிழா நிறைவில் வள்ளி பிராட்டியின் திருக்கல்யாணமும் நடைபெறும். கழுகுமலை சுற்றுலா மலை மீது உள்ள வெட்டுவான் கோயில் எல்லோராவில் உள்ள கைலாசநாதர் கோயிலைப் போன்றது. மலையை குடைந்து கட்டப்பட்டுள்ளது. பெரியமலைப்பாறையில் ஏறக்குறைய 7.50மீட்டர் ஆழத்திற்கு சமமாக வெட்டி எடுத்து, அதன் நடுப்பகுதியை கோயிலாக செதுக்கியுள்ளனர். இது பாண்டிய மன்னரால் தோற்றுவிக்கப்பட்ட ஒற்றைக் கற்கோயிலாகும். இதில் கருவறையும், அர்த்தமண்டபமும் உள்ளன. இதன் காலம் கி.பி 8-ம் தூற்றாண்டாகும். கோபுரம், விமானத்தில் நடன மங்கையர்கள் பலவித இசைக்கருவிகளை இசைக்கும் இசை வாணர்கள் ஆகியோரின் சிற்பங்கள் அழகாக செதுக்கப்பட்டுள்ளன. தென்புறம் அமர்ந்த நிலையில் மிருதங்கம் வாசிப்பது போன்று தட்சிணாமூர்த்தி உருவம் அமைக்கப்பட்டுள்ளது. விமானத்தின் மேற்கு திசையில் நரசிம்மரும் வடக்கில் பிரம்மனும் காட்சி தருகின்றனர். விமானத்தின் நான்கு பக்கங்களிலும் நந்தி சிலைகள் உள்ளன. கோயில் பணி முற்றுப் பெறவில்லை. இக்கலை சிற்பங்கள் பாண்டிய மன்னன் பராந்தக நெடுஞ்சடையன் காலத்தில் தோற்றுவிக்கப்பட்டவையாகும். இவற்றைக் காண வெளிநாடுகளில் இருந்தும் ஏராளமான சுற்றுலாப் பயணிகள் இங்கு வந்து செல்கின்றனர். கலைச்சிற்பங்கள் தமிழ்நாடு அரசு தொல்லியல் துறையால் பாதுகாக்கப்பட்டு வருகின்றன. மேலும் சிற்பிகளான தந்தை, மகன் இருவரும் சிற்பங்களை செதுக்கியதாகவும், தந்தை வெட்டுவான் கோயிலின் தென்புறமுள்ள சமணர் சிற்பங்களை செதுக்கியதாகவும், மகன் வெட்டுவான் கோயிலை செதுக்கியதாகவும், தந்தையை விட மகன் அழகாக சிற்பங்களை செதுக்கியதால் பொறாமை கொண்ட தந்தை மகனை உளியால் தாக்கி கொன்றதாகவும் செவிவழி செய்தியாக இப்பகுதி மக்கள் கூறுகின்றனர். மலையின் நடுப்பகுதியில் வடக்கு நோக்கி விசுவநாதர் குடவரையும், குகைப்பள்ளி குடவரையும் அமைந்துள்ளது. குகைப்பள்ளியில் சமண முனிவர்கள் வாழ்விடமாக அமைத்து, அதிலே கல்லால் செதுக்கப்பட்டபடுக்கையும் அமைக்கப்பட்டுள்ளது. அதனருகில் உண்ணாவிரதம் இருந்து உயிர்நீத்த சமண துறவிகளின் குடைப்பு சிற்பங்கள் ஐந்து தொகுதிகளாக செதுக்கப்பட்டுள்ளது. ஆதிநாதர், நேமிநாதர், மகாவீரர் போன்ற சமண முனிவர்களுடைய சிற்பங்களும், அம்பிகாவதி, பத்மாவதி போன்ற பெண் உருவசிலைகளும் அழகுற செதுக்கப்பட்டுள்ளது. இதில் 103 கல்வெட்டுகள் காணப்படுகின்றன. சர்வகலா சாலை இங்கு நிறுவி குழுவானை நல்லூர் சாலை என பெயரிட்டு குணசாகரர் என்ற சமண முனிவர் தோற்றுவித்த கல்விச்சாலை இங்கு உறைவிடப்பள்ளியாக நடைபெற்றுள்ளது. கி.பி866 முதல் 911 வரை பாண்டிய மன்னன் பராந்தக வீரநாராயணன் காலத்தில் இக்கல்வெட்டுகள் உருவாக்கப்பட்டுள்ளது. முற்காலத்தில் கழுகுமலை நெற்ச்சுரநாடு, அரைமலை, கஜமலை போன்ற பெயர்களால் அழைக்கப்பட்டு வந்தது. இயல்(கள்): கல்வி, சைவம், தெய்வங்கள், பக்தி, படித்ததில் பிடித்தது, வரலாறு இதழ் வெளியான நாள்: Thursday, July 30, 2015 ஐயப்பனின் அவதார பிறப்பு கம்பர் உணர்த்தும் வானியல் பொய்யாமொழிப் புலவர் - கம்பர்


* ஊரடங்கு உத்தரவின் காரணமாக ஏழைகளின் வாழ்வாதாரம் முடங்கிவிட்டது. அவர்களுக்கு நாள் ஊதியமோ வருமானமோ கிடையாது. அரசின் முதல் கடமை ஏழைக் குடும்பங்களின் கைகளில் பணத்தைச் சேர்ப்பது. இதைச் செய்ய முடியும், செய்ய வேண்டும். இதனைச் செய்யாத வரை இந்த அரசு ஏழைகளைப் பற்றிக் கவலைப்படாத, மனிதாபிமானமில்லாத அரசு என்று தானே கருத வேண்டும்? - ப.சிதம்பரம் ட்வீட் * தமிழ்நாட்டில் இன்று மட்டும் 48 பேருக்கு கொரோனா வைரஸ் தொற்று உறுதியாகியுள்ளது. மொத்த பாதிப்பு எண்ணிக்கை 738ஆக உயர்வு. 8 பேர் உயிரிழந்துள்ளனர் - சுகாதாரத்துறை செயலாளர் பீலா ராஜேஷ் அறிவிப்பு * கேரளாவில் கொரோனா பாதிக்கப்பட்டவர்களின் எண்ணிக்கை 345ஆக உயர்வு - முதல்வர் பினராயி விஜயன் தகவல் * ராமாயணத்தை மேற்கோள் காட்டி இந்தியாவிடம் கொரோனா வைரஸுக்கான ஹைட்ராக்சி குளோரோகுயின் மருந்தை அனுப்புமாறு பிரேசில் அதிபர் கேட்டுக் கொண்டுள்ளார். * அனைத்து மாநில முதல்வர்களுடன் வீடியோ கான்பரன்ஸ் மூலம் ஏப்ரல் 11ஆம் தேதி பிரதமர் மோடி மீண்டும் ஆலோசனை நடத்தவுள்ளதாக தகவல் * நாட்டில் ஊரடங்கை உடனடியாக திரும்பப்பெறும் முடிவு இப்போது இல்லை. எதிர்கட்சிகளுடனான ஆலோசனையில், பிரதமர் மோடி திட்டவட்டம் எனத் தகவல். * சென்னை அம்பத் 00004000 ூரில் கொரோனா ஹெல்மெட் அணிந்து ஓய்வுபெற்ற காவல்துறை துணை ஆய்வாளர் ராமலிங்கம் விழிப்புணர்வு ஏற்படுத்தினார். * உத்தரப்பிரதேசத்தில் கோவிட்-19 பாதிப்பால் பலி எண்ணிக்கை 4ஆக அதிகரித்துள்ளது. ஆக்ராவைச் சேர்ந்த 76 வயதான நபர் சிகிச்சை பலனின்றி உயிரிழந்தார். * கலபுர்கியில் 65 வயதான நபர் கொரோனா வைரஸ் பாதிப்பால் பலியானார். பாவம் தப்லிகி ஜமாஅத் பங்கேற்பாளர்கள்; எவ்வளவு சொன்னாலும் கேட்காத பாஜக தலைவர்கள்! * சண்டிகரில் கிருமி நாசினி தெளிக்கும் பாதை அமைக்கப்பட்டுள்ளது. இதில் ஹைட்ரஜன் பெராக்சைடு தெளிக்க ஏற்பாடு செய்யப்பட்டுள்ளது. * மும்பை மற்றும் புனேவில் 2 வாரங்கள் ஊரடங்கு நீட்டிக்க வாய்ப்பிருப்பதாக சொல்லப்படுகிறது. இதுதொடர்பாக மகாராஷ்டிர மாநில அரசு விரைவில் அறிவிப்பு வெளியிடும் என்று எதிர்பார்க்கப்படுகிறது. * புனேவில் கோவிட்-19 பாதிப்பால் சாசூன் பொது மருத்துவமனையில் ஒருவர் பலியானார். இதன்மூலம் அந்நகரில் பலியானவர்களின் எண்ணிக்கை 10ஆக அதிகரித்துள்ளது. * சூரத்தில் கொரோனா வைரஸ் குறித்து குஜராத் போலீசார் விழிப்புணர்வு ஏற்படுத்தி வருகின்றனர். * கர்நாடக மாநிலத்தில் கரக திருவிழா இன்று கொண்டாடப்படுகிறது. இதையொட்டி பெங்களூரு ஸ்ரீ தர்மராயன சுவாமி கோயிலில் இன்று மாலை விழா நடைபெறுகிறது. இதில் 4-5 பேர் மட்டுமே பங்கேற்க வேண்டும் என்று முதலமைச்சர் எடியூரப்பா உத்தரவிட்டுள்ளார். எப்படி தாக்கியது வைரஸ்? 14 மாத குழந்தையின் மரணத்தில் நீடிக்கும் மர்மம்! * மத்தியப் பிரதேசம் மாநிலம் இந்தூரில் புதிதாக 22 பேருக்கு கொரோனா வைரஸ் கண்டறியப்பட்டுள்ளது. இதன்மூலம் அம்மாவட்டத்தில் மொத்த பாதிப்பு 173ஆக அதிகரித்துள்ளது. * ஹரியானா மாநிலம் ஃபரிதாபாத்தில் 13 பகுதிகள் சீல் வைக்கப்பட்டவை என்று அறிவிக்கப்பட்டுள்ளன. இதன்மூலம் கோவிட்-19 மேலும் பரவாமல் நடவடிக்கை எடுக்கப்பட்டுள்ளது. * சண்டிகரில் வீட்டை விட்டு வெளியே வரும் போது முகக் கவசங்கள் கட்டாயம் அணிய வேண்டும் என்று மாவட்ட நிர்வாகம் அறிவுறுத்தியுள்ளது. * ஹிமாச்சல் பிரதேசத்தின் உனா மாவட்டத்தில் தப்லிகி ஜமாஅத் நிகழ்வில் பங்கேற்றதால் 9 பேருக்கு கொரோனா உறுதி செய்யப்பட்டுள்ளது. அதென்ன 5T திட்டம்?- கோவிட்-19க்கு எதிராக களத்தில் இறங்கிய டெல்லி முதலமைச்சர்! * ஷப்-இ-பாரத் நிகழ்வு இன்றும் நாளையும் நடைபெறுவதால் பொதுமக்கள் அதிகளவில் கூட வேண்டாம் என்று கொல்கத்தா மாநகராட்சி நிர்வாகம் அறிவுறுத்தியுள்ளது.


source: wikipedia

text: இசையில் கால அளவுகளை ஒழுங்கு முறையில் அமைப்பதற்குப் பயன்படுவது தாளம் ஆகும். கர்நாடக இசையில் தற்போது ஏழு தாளங்கள் வழக்கிலுள்ளன. இவற்றை சப்த தாளங்கள் என்றும் கூறுவர். "சப்தம்" என்பது வடமொழியில் எழு என்று பொருள்படும். ஏழு தாளங்கள் துருவ தாளம் மட்டிய தாளம் ரூபக தாளம் ஜம்பை தாளம் திரிபுடை தாளம் அட தாளம் ஏக தாளம் தாள உறுப்புக்கள் தாளத்துக்கு ஆறு அங்கங்கள் அல்லது உறுப்புக்கள் உண்டு. அவையாவன: 1. லகு 2. அனுதிருதம் 3. திருதம் 4. குரு 5. புளுதம் 6. காகபாதம் 35 தாளங்கள் ஏழு வகைத்தாளங்களின் மூலமாகவும், ஐந்து வகையான லகுவின் வகைகள் மூலமாகவும் மொத்தமாக 35 தாளங்கள் உள்ளன. எடுத்துக்காட்டிற்கு லகுவின் ஓர் ஜாதியான திஸ்ரத்தை எடுத்துக்கொண்டால் திஸ்ர ஜாதி துருவ தாளம் திஸ்ர ஜாதி மட்டிய தாளம் திஸ்ர ஜாதி ரூபக தாளம் திஸ்ர ஜாதி ஜம்பை தாளம் திஸ்ர ஜாதி திரிபுடை தாளம் திஸ்ர ஜாதி அட தாளம் திஸ்ர ஜாதி ஏக தாளம் ஆகிய ஏழு பேதங்களை ஒரு லகுவின் ஜாதி தருவதுப்பொல் ஐந்து ஜாதிகளும், ஏழு தாளவகைகளும் சேர்ந்து மொத்தமாக 35 தாளவகைகளும் உருவாகின்றன. தாளங்கள்


நாம் தமிழர் தொழிலாளர் நலச் சங்கம் – தகவல் தொழில்நுட்பப் பணியாளர்கள் பிரிவு


text: பேரரத்தை (Alpinia galanga) மருத்துவ மூலிகைப் பயன்பாடுடைய ஒரு தாவரமாகும். தென்னாசியா, இந்தோனேசியாவைச் சேர்ந்த செடி. மலேசியா, லாவோஸ், தாய்லாந்து ஆகிய நாடுகளில் பயிரிடப்படுகிறது. தாய்லாந்து சமையலில் பயன்படுகிறது. மருத்துவ குணங்கள் சளி, இருமல், தொண்டைக்கட்டு, தசைவலி, மூட்டுவலி. இஞ்சிக் குடும்பம் மூலிகைகள்


முதல் முறை வாக்கு! முக்கிய வாக்கு!- Dinamani முதல் முறை வாக்கு! முக்கிய வாக்கு! By கலைச்செல்வி சரவணன் | Published on : 18th April 2019 01:35 AM | அ+அ அ- | எங்களது தினமணி யுடியூப் சேனலில், சமீபத்திய செய்தி மற்றும் நிகழ்வுகளின் வீடியோக்களைப் பார்க்க, சப்ஸ்கிரைப் செய்ய இங்கே கிளிக் செய்யுங்கள்! தமிழகம், புதுச்சேரியில் இன்று (ஏப்ரல் 18) தேர்தல் வாக்குப்பதிவு தினம். இரண்டு தலைமுறைகளுக்கு முன்னர், தங்கள் வாக்கைப் பதிவு செய்ய வாக்குப்பதிவு மையங்களுக்கு வாக்காளர்கள் செல்லும்போது ஆடை அலங்காரத்துடன் செல்வார்கள். அவர்களின் நடையில் ஒரு கம்பீரம் இருக்கும். வரப்போகும் தலைவரை தாங்கள் தேர்ந்தெடுக்கப் போகிறோம் என்ற இறுமாப்பு இருக்கும். அத்துடன் அப்போது வாக்குச்சீட்டு முறை இருந்தது. தேர்தலில் வாக்களிப்பதற்கு மூன்று நாள்களுக்கு முன்னரே வாக்குச்சீட்டில் எப்படி தங்கள் வாக்கைப் பதிவு செய்வது, பின் அதை எப்படி மடிப்பது போன்ற பயிற்சிகளை வீட்டில் உள்ள பெண்களுக்கு ஆண்கள் கற்றுக் கொடுப்பார்கள். ஆனால், இந்த முறையில் பெரும்பாலானவை செல்லாத வாக்குகளாகி விடும் பிரச்னை இருந்தது. தேர்தல் மையங்களில் பணியில் இருக்கும் அரசு ஊழியர்கள் அனுப்பும் தபால் வாக்குகளில்கூட செல்லாதவை இருக்கும். அந்தக் காலத்தில் வாக்குப்பதிவும் குறைவாகவே இருந்தது. போதுமான கல்வியறிவு, வேட்பாளர்களின் தகுதியைப் பற்றிய பிரித்தாளும் திறன், வாக்களிப்பதன் அவசியம் குறித்த விழிப்புணர்வு இல்லாமை போன்றவை குறைவாக இருந்ததே இதற்குக் காரணம் எனக் கூறலாம். தங்கள் கணவன், தந்தை அல்லது மகன் கூறும் வேட்பாளர்களுக்குத்தான் பெண்கள் தங்கள் வாக்கைப் பதிவு செய்தனர். அத்துடன் தேர்தல் மையங்களுக்குச் செல்ல சரியான சாலை வசதிகளோ, போக்குவரத்து வசதிகளோ இல்லை. பல மலைவாழ் கிராமங்கள் நகரங்களுடன் துண்டிக்கப்பட்டே இருந்தன. காலப்போக்கில், அரசியல் தலைவர்களின் சொல்வாக்கும், நாக்கும் மாறியதால், அவர்களின் செல்வாக்கு மங்கத் தொடங்கியது. தங்களுக்கு விடிவுகாலம் வரும் என்ற நம்பிக்கையில் இருந்த மக்கள், ஒரு கட்டத்தில் நாம உழைச்சாதான் சோறு என்று எண்ணத் தொடங்கி விட்டனர். அன்று ஒருநாள் கூலிப் பணம்கூட ஒரு வேளை வயிற்றுக்கு வேண்டும் எனச் சிந்திக்கும் அளவுக்கு வாழ்க்கைத் தரம் மாறியது. எனவே, வறுமைக் கோட்டுக்குக் கீழே உள்ளவர்கள், கூலி வேலை செய்பவர்களின் வாக்குப்பதிவு மிகக் குறைவாகவே இருந்தது. இதில் 18 வயது நிரம்பியவர்கள் பெண்களாயிருந்தால் வாக்களிப்பது கேள்விக்குறியாகவே இருந்தது. ஆனால், தற்போது நிலைமை மாறிவிட்டது. அனைவரும் வாக்களிப்பதன் அவசியத்தை உணர்ந்திருக்கிறார்கள். ஒவ்வொருவரின் எதிர்காலமும் அரசியலோடு பின்னிப் பிணைந்திருப்பதை ஏற்றுக் கொண்டிருக்கிறார்கள். தேர்தல் ஆணையமும், தனியார் சமூக நல அமைப்புகளும் தேர்தலில் 100 சதவீத வாக்குப்பதிவை வலியுறுத்தி துண்டறிக்கைகள், பெருந்திரள் ஓட்டம், கலை நிகழ்ச்சிகள் என விழிப்புணர்வை ஏற்படுத்தி வருகின்றன. மேலும், இன்றைய காலகட்டத்தில், கல்வியறிவு பெற்றவர்களின் விகிதமும் அதிகமாகி விட்டது. 2001, 2011 காலகட்டத்தில் 74.04%-இல் இருந்து 80.33% என்ற அளவுக்கு கல்வியறிவு அதிகரித்திருக்கிறது. ஆண்-பெண் பேதங்கள் இல்லாமல் இருவரும் படித்து, பணியில் சேர்ந்து பொருளாதாரத்தில் உயர்ந்திருக்கிறார்கள். இளைய தலைமுறையினர் தங்கள் சுயவிருப்பப்படி முடிவெடுக்கிறார்கள். எனவேதான் இன்றைய உலகம் இளையோர்களை முன்னிறுத்தி நகர்கிறது. தேர்தல்களில்கூட அவர்களை நோக்கியே வாக்கு வங்கி திசை திரும்புகிறது. அதிலும், தமிழகத்தில் 18-19 வயதுடைய வாக்காளர்களின் எண்ணிக்கை தற்போது அதிகமாகியிருக்கிறது. எனவே, முதன்முறை வாக்களிக்க இருப்பவர்கள் தெளிவான மனப்பான்மையுடன் இருக்க வேண்டியது அவசியம். தந்தை, தாய், அண்ணன் என்ற மூத்த தலைமுறைகளின் எண்ணத்தைப் பிரதிபலிக்காமல் சுயமாகச் சிந்தியுங்கள். மூன்று முறைக்கு மேல் வாக்களித்தவர்கள் ஒரு குறிப்பிட்ட காலகட்டத்தில் ஒரு குறிப்பிட்ட கட்சிக்கு வாக்களித்தாக வேண்டும் என்ற நிர்ப்பந்தத்துக்கு உள்ளாக்கப்படுகிறார்கள். அந்தக் கட்சிகளின் குறைகள் தெரிந்தாலும் அதிலிருந்து அவர்களால் மீள முடிவதில்லை. ஆனால், புத்துணர்ச்சியோடும், புதிய சிந்தனையோடும் வாக்களிக்க வரும் இளம் வாக்காளர்களால் மாற்றத்தைக் கொண்டு வர முடியும். வெற்றி, தோல்வியைக் கணக்கில் எடுத்துக் கொள்ளாமல் உரிய வேட்பாளரைத் தேர்வு செய்யுங்கள். அத்தகைய வேட்பாளர் இந்தத் தேர்தலில் தோல்வியுற்றாலும், சமுதாய மாற்றத்துக்கு அதுவே திறவுகோலாக அமையும். இன்று தேநீர்க் கடைகளில் தங்கள் கட்சி நிர்வாகிகளுடன் அமர்ந்து தேநீர் அருந்துவதை பெருமையாகக் கருதி பிரபலமாக்கும் தலைவர்கள் மத்தியில், காமராஜரைப் பற்றியும், கக்கனைப் பற்றியும் படியுங்கள். கட்சிகளைத் தாண்டி தனிமனித ஒழுக்கத்துடனும், கொள்கைகளுடனும் வாழ்ந்த அவர்களின் வாழ்க்கை நமக்கு வழிகாட்டும். அனுபவமிக்கவர்களிடமும் ஆலோசனை கேளுங்கள். ஒரு வாக்குக்கு இவ்வளவு பிரயத்தனப்பட வேண்டுமா என்று யோசிக்காதீர்கள். ஒவ்வொரு வாக்கும் நம் வாழ்வை மாற்றும் வல்லமை உடையது. தமிழகத்தில் 500-க்கும் அதிகமானபொறியியல் கல்லூரிகள் இருக்கின்றன. ஒவ்வொரு ஆண்டும் ஆயிரக்கணக்கான மாணவர்கள் தேர்ச்சி பெற்று வருகிறார்கள். ஆனால், ஒரு பன்னாட்டு நிறுவனத்தில் வேலை செய்யும் அளவுக்கு அவர்களின் கல்வித் தரம் இருப்பதில்லை. அரசுப் பள்ளிகள், கல்லூரிகள் ஆகியவை தரம் வாய்ந்தவையாக இருக்க வேண்டும், போதுமான வேலைவாய்ப்பு வேண்டும், அலட்சியமில்லாத அரசு மருத்துவமனைகள் அமைய வேண்டும் என கோரிக்கைகளை முன்னிறுத்தி தவறாமல் வாக்களியுங்கள். உங்களுடைய பிரச்னைகள், உங்களுக்கான தேவைகள் பற்றி யோசியுங்கள். நம்முடைய ஒவ்வொரு உரிமைக்காகவும் நாம் வீதியில் வந்து போராட முடியாது. அதற்காகத்தான் ஜனநாயக நாட்டில் ஒவ்வொரு குடிமகனிடமும் கொடுக்கப்பட்ட வலிமை மிக்க ஆயுதம் வாக்குரிமை. எனவே, முதல் வாக்கைப் பதிவு செய்யும் இளம் வாக்காளர்களே, இது முக்கியமான வாக்கு. இது உங்களுடைய உரிமை மட்டுமல்ல கடமையும்கூட என்பதை உணர்ந்து தவறாமல் வாக்களியுங்கள்.


இனி ஐடிஐ படித்தவர்கள் நேரடியாக உயர்கல்வியில் சேர முடியும்.! _ நினைவில் நிறைந்த கிராமம் வி.களத்தூர்.!!!!!


text: பாகிஸ்தானிய வீரர்களுக்கு நீதிமன்றம் சம்மன்? | are pak players summoned? - Tamil Oneindia just now எல்லா ஸ்டேட்டிலும் ஸ்டாலினை போல ஒருவர் இருந்திருந்தால் மோடி வென்றிருக்க முடியாது.. காதர் மொகிதீன் 26 min ago மோடியின் வெற்றியால் பிரிட்டனில் ஆதிக்கம் செலுத்தும் நம் கலாச்சாரம்.. ஆனந்த் மஹிந்த்ரா பெருமித ட்விட் 36 min ago கையை கட்டிப்போட்டு விட்டு இலையே இல்லாமல் மலர்ந்தது தாமரை! தேர்தல் முடிவு குறித்து நெட்டிசன்ஸ்! 45 min ago சுமலதாவிடம் பெற்ற தோல்வியை தாங்க முடியாத குமாரசாமி மகன்.. நள்ளிரவில் மைசூர் ஹோட்டலில் கலாட்டா பாகிஸ்தானிய வீரர்களுக்கு நீதிமன்றம் சம்மன்? நாங்கள் கிரிக்கெட் விளையாட தடை செய்து நீதிமன்றம் சம்மன் ஏதும் பிறப்பிக்கவில்லை என பாகிஸ்தானின் மூன்று முன்னணி கிரிக்கெட் வீரர்கள்மறுத்துள்ளனர். வகார் யூனுஸ், சயீத் அன்வர், முஸ்தாக் அகமத் ஆகியோரை பாகிஸ்தான் அணியிலிருந்து நீக்கக் கோரி சிந்து மாகாண நீதிமன்றத்தில் வழக்குத்தொடரப்பட்டுள்ளது. இந்த வழக்கில் 3 பேருக்கும் சம்மன் அனுப்பப்பட்டிருப்பதாக செய்திகள் வெளியாகியுள்ளன. ஆனால், இதை இந்த மூவரும் மறுத்தனர். மேட்ச் பிக்சிங்சில் தொட்ரபுள்ளதாகக் கூறப்படும் அனைத்து வீரர்களையும் அணியிலிருந்து நீக்க வேண்டும் என்று கோரி காதிர் கான் நல டிரஸ்ட் என்றஅமைப்பு இந்த வழக்கைத் தொடர்ந்துள்ளது. வழக்கை விசாரித்து வரும் நீதிமன்றம் இந்த 3 பேர் தவிர வாசிம் அக்ரம், இன்சமாமுல்-ஹக், சலீம் மாலிக், அதாவுர் ரகுமான், அக்ரம் ராசாஆகியோருக்கும் சம்மன் அனுப்பியுள்ளதாகவும் வரும் 25 தேதி இவர்கள் அனைவரும் நீதிமன்றத்தில் ஆஜராக வேண்டும் எனஉத்தரவிட்டுள்ளதாகவும் கூறப்படுகிறது.


1977 தொடங்கி 2009 வரை எப்படி தமிழர்களால் தொடர்ந்து முப்பது வருடங்களாக யுத்தம் நடத்த முடிந்தது என்பதே அது ???


துரோகம் - பலதார மணம் அல்லது "சொந்த தவறு"! - பெண்கள் தள ஃபெம்மி இன்று நவீன சமூகத்தில் குடும்பங்கள் பெரும்பான்மை விபச்சாரம் வழக்கில். ஏன் இப்படி நடக்கிறது? ஒரு ஆண் பலதார மணம், மற்றும் பெண் தன்னை - எங்கள் கருத்து ஏமாற்றுதல் காரணம் இரண்டு பாகங்களை உள்ளது. உனக்கு அதில் என்ன ஆச்சரியம்? நிச்சயமாக, குடும்பம் - வாழ்க்கையில் மிக முக்கியமான விஷயம், ஆனால் சில காரணங்களால் அவர்கள் பிரிந்து ஏன் ஆண்கள் இடது மற்றும் வலது நடக்க? இந்த கேள்விகள் அறிவியல் பூர்வமாக நிரூபிக்க மிகவும் கடினம். ஆனால் நாம் முழுமையாக இந்த நிகழ்வின் தருக்க சங்கிலி நிறைவேற்ற முயற்சிப்போம். ஏன் மனிதன் மாற்றங்கள் செய்கிறது? ஒருவேளை அவர் சலித்து பெண் அல்லது குடும்ப வாழ்க்கை சலிப்பூட்டும் பகுதியாக உளவியல்ரீதியாக வன்முறை சோர்வாக இருந்தது? இன்றைய உலகில், ஒரு பெண் ஒரு முக்கிய ஒரு சம அன்று ஆண்களுக்கு, ஒரு மதிப்புமிக்க தொழில் வாழ்க்கையின் வாய்ப்பு எடுத்துள்ளது அது மேலும் குறிக்கோளுடன் கூடிய மற்றும் தேவையாயிருக்கும் மாறிவிட்டது, அதனால் காலவரையின்றி தொடர்ந்து முடியும். ஆனால் மிக முக்கியமாக, பெண்கள் ஆண்கள், தங்கள் ஆண்கள் தொடர்பாக அதிகம் தேவை மாறிவிட்டன. கூட எங்கள் பாட்டி அவர்களின் கணவர்கள் ஆனால் இப்போது இருந்திருந்தால் பெண்கள் ஆண்கள் அவர்களுக்குப் பின் சென்றது என்று கோருகின்றனர். நிச்சயமாக, சமத்துவம் பெரிய நன்மைகள் உள்ளன, ஆனால் இன்றைய சமூகத்தில் ஒரு பெண் ஒரு புதிய நிலை மாற்றப்பட்டு விட்டதா என்றால், மனித ஆண் பாதி தட்டிலேயே அதிக நாள் நீடித்தது. இந்த மனிதன் குறிப்பாக அவரது முகத்தில், ஒரு அக்கறை, அன்பான மனைவி, மற்றும் புலிகளின் tamer வேண்டும். தனது சொந்த விதிகளை மற்றும் சட்டங்கள் நிரப்பும் ஒரு வலுவான பெண், அருகில் நிச்சயமற்ற ஆண்கள் வளர்ந்து வருகிறது, இது தொடர்பான, இது போன்ற ஒரு திருமணம் தேவையை பற்றி முதல் எண்ணங்கள் உள்ளன. இல்லை, வலுவான செக்ஸ், தங்களை தங்களை நிற்க முடியும் நம்பிக்கை பெண்களுக்கு எதிரான அல்ல ஆனால் அது மிகவும் சூடான மற்றும் வசதியான எங்கே குடும்பம்,, நான் அவரது கைகள் தனது கணவருடன் இருக்க வேண்டும், ஆனால் கூற்றுக்கள் மற்றும் நிந்தைகளிலும். துரதிருஷ்டவசமாக, மக்கள் அரிதாக உண்மையான பிரச்சனை முன் தங்கள் தவறுகள் உணர. அவர்கள் இருவரும் மணம் புரிந்துகொண்டனர் மோசமான விஷயம் - அது முதலில் அப்பாவி உளவியல் வன்முறை என்று அதன் அனைத்து வெளிப்பாடுகள் உரித்தான நவீன சமூகத்தில் காட்சிகள் பெண்கள்: அவமானம், சமூகம் ஆண்கள் கட்டுப்படுத்தப்படும், கையாளுதல், குற்றச்சாட்டுகள், முதலியன : மேலும் பார்வையிட எப்படி உங்கள் குழந்தை பெற்றோர்கள் விவாகரத்து வாழ உதவ மேலும் துரோகத்தின் ஒரு பெரிய பாத்திரத்தில் பலதார மணம் வகிக்கிறது. பல்வேறு போன்ற பெரும்பாலான ஆண்கள், அவர்கள் முடிந்தவரை பல பெண்கள் வெற்றி முயற்சி. நாங்கள் உங்களுக்கு பரிசீலித்து வெறும் மதிப்புள்ள தீவிர விருப்பங்கள் மேற்கொள்வார்கள் வேண்டும் என்று, இல்லை சொல்கிறீர்கள். அனைத்து பிறகு, நீங்கள் ஏதாவது விரும்பவில்லை என்றால், நீங்கள் இந்த விரும்பத்தக்கது அல்ல. அதே விஷயம் எங்கள் பரந்த உலகின் ஆண் மக்கள் தொகை கொண்ட நடக்கிறது. அவர்கள் அதை செக்ஸ் அல்லது உங்கள் குடும்பத்துடன் ஒரு எளிய இரவு கவனத்திற் கொள்கிறது என்பதை எந்த விஷயத்தை திருப்தி இருக்க வேண்டும். தொடர்ந்து ஐந்து ஆண்டுகளாக ஒவ்வொரு நாளும், ஒரு வணக்கிப் பக்குவப்படுத்தப்பட்ட இறைச்சித் துண்டு அல்லது கொத்திய கோழிக் கறி உடன் சிக்கன் சூப் மற்றும் பிசைந்து உருளைக்கிழங்கு சாப்பிடவேண்டும் - அனைவருக்கும் விரும்புகிறது. ஏன் நுட்பங்களுடன் கூடிய ஒரு டச் சேர்க்க? ஒரு தனிப்பட்ட அல்லது வீட்டில் உள்துறை சிறப்பாக்கலாம். இது குறைந்தது எப்போதாவது, ஒரு மனிதன் ஆச்சரியமாக அவசியம். நீங்கள் கவனிக்க என்றால் விசித்திரமான தூண்டுதலின் உங்கள் ஆதரவாக இல்லை, நீங்கள் என் அம்மா, ஒரு பணிப்பெண் எப்படி சமைக்க, உண்ண நேர்ந்தது உங்கள் மனிதன் ஞாபகப்படுத்த, ஆனால் படுக்கையில் அவரை வழிக்கு முடியும் நிஜமான ஒரு பெண்ணாக, ஆனால் எந்த விஷயம் வாழ்க்கை போன்ற ! வெரைட்டி, வட்டி, மரியாதை - ஒரு மனிதன் குடும்பத்தில் இருந்து புதிய சாகசங்களை பார்க்க இல்லை செய்கிறது என்ன என்று. ஒரு பெண் அனைத்து சுற்றி வழிக்கு, ஆனால் ஒரு நபர் ஒரே மட்டுமே பிடித்த இருக்க முடியும். கீழ்ப்படிதல் அல்லது குடும்ப வாழ்க்கை ஆபத்தான பாலியல் வெளிப்பாடாக செய்தி ஏதுமில்லை. நாம் உங்கள் வாழ்க்கையில் வேடங்களில் சரியான பகிர்வு குறித்து பேசுகிறீர்கள். நீங்கள் ஒரு "முகமூடி" உன்னை காதலிக்கிறேன் மற்றும் எதிர்பார்க்க அவரது வீட்டுக்கு இயக்குனர் சுமந்து கூடாது. மேலும் நினைவில் கொள்ளுங்கள்: "பழைய, காதலி கிட்டார், நீங்கள் வெறுமனே சரம் மாற்ற முடியும், அது ஆத்மாவின் அதே குறிப்புகள் ஒலிக்கும்." குற்றம் துரோகத்தின் ஏமாற்றுதல் பலதார மணம் தன்னை


சோவியத் ஒன்றியம் கலைக்கப்பட்டு ஒரு கால் நூற்றாண்டுக்குப் பின்னர், ஓர் அணுஆயுத போரைத் தூண்டிவிடக்கூடிய ஓர் இராணுவ மோதல் அச்சுறுத்தல் வரலாற்றில் முன்னொருபோதும் இல்லாதளவில் அதிகரித்துள்ளது.


text: அசாம் மாநிலம் வடகிழக்கு இந்தியாவில் அமைந்துள்ளது, 28 மாநிலங்களுள் ஒன்றாகும். இதன் தலைநகர் திஸ்பூர். குவகாத்தி இம்மாநிலத்தின் முக்கிய நகரம் ஆகும். அசாமிய மொழி, போடோ மொழி மற்றும் வங்காள மொழி ஆகியன அசாமின் அலுவல்முறை மொழிகளாகும். அசாம் மாநிலம் தெற்கு இமய மலையின் கிழக்குப் பகுதியில், பிரம்மபுத்திரா மற்றும் பாரக் ஆகிய ஆறுகளின் பாயும் பள்ளத்தாக்கையும், அதனை ஒட்டி அமைந்துள்ள மலைகளையும் கொண்டுள்ளது. இம்மாநிலத்தின் பரப்பளவு சுமார் 78,438 சதுர கிலோமீட்டர்கள். அசாம் மாநிலத்தை ஒட்டியுள்ள 6 மாநிலங்களையும், அசாம் மாநிலத்தையும் , ஏழு சகோதரிகள் என்று அழைப்பர். அவையாவன: அருணாச்சலப் பிரதேசம், நாகலாந்து, மணிப்பூர், மிசோரம், திரிபுரா மற்றும் மேகாலயா. இவ்வேழு மாநிலங்களும் மற்ற இந்திய மாநிலங்களோடு மேற்கு வங்காளம் மாநிலத்தின் ஒரு சிறிய பகுதியின் மூலமாகவே நிலவழியாக இணைக்கப்படுகின்றன. இப்பாதையை சிலிகுரி பாதை என்றும், கோழி கழுத்துப் பாதை என்றும் அழைக்கப்படுகிறது . அசாம் மாநிலம் பூட்டான் மற்றும் வங்காள தேசம் ஆகிய நாடுகளுடன் சர்வதேச எல்லைகளையும் கொண்டுள்ளது. அசாம் மாநிலம், 1826 ஆம் ஆண்டு ஆங்கிலேயரின் யாண்டபோ உடன்படிக்கையால் இந்தியாவின் அங்கமானது. தேயிலை உற்பத்தியில் சிறந்து விளங்கும் அசாம் மாநிலம், பெட்ரோலியம், பட்டு ஆகியவற்றின் உற்பத்தியிலும் சிறந்து விளங்குகிறது. உலகில் வேறெங்கிலும் காண கிடைக்காத பல அரிய விலங்கினங்களும், தாவர வகைகளும் அசாம் காடுகளில் காணப்படுகின்றன. உதாரணமாக, ஒற்றைக்கொம்பு காண்டாமிருகம், புலி, ஆசிய யானை ஆகிய அரியவகை விலங்குகள் இம்மாநிலக் காடுகளில் வாழுகின்றன. இதன் காரணமாக, இவ்விலங்கினங்களைக் காண உலகமெங்கிலும் இருந்து இயற்கை ஆர்வலர்களும், சுற்றுலாப் பயணிகளும் அசாம் மாநிலத்திற்கு வருகை தருகின்றனர். குறிப்பாக, காசிரங்கா பகுதியும், மணாஸ் பகுதியும் உலக பாரம்பரியக் களங்களாக அறிவிக்கப்பட்டுள்ளன. முன்காலத்தில் அசாம் மாநிலம் அதன் காட்டு வளத்திற்கும், காட்டில் இருந்து கிடைக்கும் பொருள்களுக்கும் புகழ்பெற்றிருந்தது. தொடர்ச்சியான காட்டழிப்பால் இம்மாநிலத்தின் காடுகளின் நிலை பெரும் கேள்விக்குள்ளாகியுள்ளது. உலகின் அதிக மழைபெய்யும் இடங்களில் ஒன்றான அசாம் மாநிலம், மாபெரும் ஆறான பிரம்மபுத்திரா ஆற்றினால் வளம் பெறுகிறது பெயர்க்காரணம் அசாம் மகாபாரதத்தில் பிரகியோதிசா என்ற பெயரிலும், காமரூபா அரசு என்ற பெயரிலும் அழைக்கப்படுகிறது. அசாம் என்ற பெயர் இப்பகுதியை 1228 முதல் 1826 வரை ஆண்ட அகோம் அரசின் பெயரால் சூட்டப்பட்டதாகத் தெரிகிறது. ஆங்கிலேய ஆதிக்கத்தின்கீழ் 1838 ஆம் ஆண்டு வந்த அசாம் நிலப்பகுதி, அதே பெயரிலேயே அழைக்கப்பட்டது. 2006 ஆம் ஆண்டு பெப்பிரவரி மாதம் 27ஆம் தியதி இன்றைய அசாம் அரசு மாநிலத்தின் பெயரை அசோம் என மாற்றியமைத்தது. இம்மாற்றம் மக்களிடையே பரவலான எதிர்ப்பை உருவாக்கியது. புவியியல் பல புவியியல் ஆய்வுகளின் முடிவில் அசாம் மாநிலத்தின் வற்றாஆறான பிரம்மபுத்திரா ஆறு, இமயமலை தோன்றுவதற்கு முன்னரே தோன்றியதாகக் கண்டறிந்துள்ளனர். அருணாச்சலப் பிரதேசம் மாநிலத்தில் மிகவேகமாக பாயும் பிரம்மபுத்திரா ஆறானது அசாம் மாநிலத்தில் வேகம் குறைந்து, பல கிளை ஆறுகளாக பிரிந்து, சுமார் 80 முதல் 100 கிலோமீட்டர் அகலமும், 1000 கிமீ நிளமும் கொண்ட பிரம்மபுத்திரா பள்ளத்தாக்கை வளம் செய்கிறது. அசாம் மாநிலத்தின் நிர்வாகக் கோட்டங்கள் கீழ் அசாம் கோட்டம் நடு அசாம் கோட்டம் மலைகள் மற்றும் பராக் பள்ளத்தாக்கு கோட்டம் மேல் அசாம் கோட்டம் வடக்கு அசாம் கோட்டம் மாவட்டங்கள் அசாம் மாநிலத்தில் 33 மாவட்டங்கள் உள்ளன, அவை பின்வருமாறு, பார்பேட்டா மாவட்டம் போங்கைகாவொன் மாவட்டம் கசார் தர்ரங் மாவட்டம் தேமாஜி மாவட்டம் துப்ரி மாவட்டம் திப்ருகார் மாவட்டம் கோல்பாரா மாவட்டம் கோலாகட் மாவட்டம் ஹைலாகண்டி மாவட்டம் ஜோர்ஹாட் மாவட்டம் கர்பி ஆங்கலாங்கு மாவட்டம் கரீம்கஞ்சு மாவட்டம் கோகராஜார் மாவட்டம் லக்கீம்பூர் மாவட்டம் மரிகாவன் மாவட்டம் |நகாமோ மாவட்டம் நல்பாரி மாவட்டம் திமா ஹசாவ் மாவட்டம் சிவசாகர் மாவட்டம் சோணித்பூர் மாவட்டம் தின்சுகியா மாவட்டம் காமரூப் மாவட்டம் கம்ருப் பெருநகர் மாவட்டம் பாக்சா மாவட்டம் உதல்குரி மாவட்டம் சிராங் மாவட்டம் கிழக்கு கர்பி அங்லோங் மாவட்டம் மேற்கு கர்பி அங்லோங் மாவட்டம் சராய்தியோ மாவட்டம் தெற்கு சல்மாரா மாவட்டம் ஹொஜாய் மாவட்டம் பிஸ்வநாத் மாவட்டம் பஜாலி மாவட்டம் மாஜுலி மக்கள் தொகையியல் 2011 ஆம் ஆண்டு இந்திய மக்கள் தொகை கணக்கெடுப்பின் படி அசாம் மாநிலத்தின் மொத்த மக்கள் தொகை 31,205,576 ஆக உள்ளது. கிராமப்புறங்களில் 85.90% மக்களும்; நகர்புறங்களில் 4.10% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 17.07% ஆக உயர்ந்துள்ளது. மக்கள் தொகையில் 15,939,443 ஆண்களும் மற்றும் 15,266,133 பெண்களும் உள்ளனர். பாலின விகிதம் ஆயிரம் ஆண்களுக்கு பெண்கள் 958 வீதம் உள்ளனர். 78,438 சதுர கிலோ மீட்டர் பரப்பளவு கொண்ட இம்மாநிலத்தில் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 398 மக்கள் வாழ்கின்றனர். இம்மாநிலத்தின் சராசரி படிப்பறிவு 72.19 % ஆகவும், ஆண்களின் படிப்பறிவு 77.85 % ஆகவும், பெண்களின் படிப்பறிவு 66.27 % ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 4,638,130 ஆக உள்ளது. சமயம் இம்மாநிலத்தில் இந்து சமயத்தவரின் மக்கள் தொகை 19,180,759 (61.47 %) ஆகவும் இசுலாமிய சமய மக்கள் தொகை 10,679,345 (34.22 %) ஆகவும், சீக்கிய சமயத்தவரின் மக்கள் தொகை 20,672 (0.07 %), சமண சமய மக்கள் தொகை 25,949 (0.08 %) ஆகவும், கிறித்தவ சமயத்தினரின் மக்கள் தொகை 1,165,867 (3.74 %) ஆகவும், , பௌத்த சமய மக்கள் தொகை 54,993 (0.18 %) ஆகவும், பிற சமயத்து மக்கள் தொகை 27,118 (0.09 %) ஆகவும் மற்றும் சமயம் குறிப்பிடாதவர்கள் மக்கள் தொகை 50,873 (0.16 %) ஆகவும் உள்ளது. மொழிகள் இம்மாநிலத்தின் ஆட்சி மொழியான அசாமிய மொழியுடன் போடோ மொழி, இந்தி, வங்காளம் மற்றும் வட்டார மொழிகள் பேசப்படுகிறது. போக்குவரத்து தொடருந்து கௌஹாத்தி தொடருந்து நிலையம் நாட்டின் அனைத்து நகரங்களுடன் இருப்புப் பாதை மூலம் தொடருந்துகளால் இணைக்கப்பட்டுள்ளது. தேசிய நெடுஞ்சாலைகள் 1126 கிலோ மீட்டர் நீளமுள்ள தேசிய நெடுஞ்சாலை 31 வடகிழக்கு இந்தியாவின் நுழைவாயிலாக உள்ளது. வானூர்தி நிலையம் கௌஹாத்தி லோக்பிரியா கோபிநாத் பர்தலை சர்வதேச விமான நிலையம் நாட்டின் மற்றும் உலகின் பல நகரங்களுடன் இணைக்கிறது. வரலாறு முன் வரலாறு கற்காலத்தில் அசாம் பகுதி ஒருகிணைந்த பகுதியாக இருந்து உள்ளது. இதணை அப்பொழுது வாழ்ந்த மக்களின் பரிமாற்ற பொருட்கள் விளக்குகிறது.ஆனால் இரும்பு மற்றும் வெண்கல காலத்தில் வணிகத்திற்கான காலச் சான்று எதுவும் இல்லை. புராண கதை முன்பு அசாம் பகுதியை தானவர்கள் அரச மரபை சேர்ந்த மஹிரங்க தானவரால் ஆட்சி செய்யப்பட்டது. இவர் ஆட்சியை நரகாசூரனால் அழிக்கப்பட்டது. நரகாசூரன் கிருஷ்ணரால் கொல்லபட்டார். பிறகு நரகாசூரனின் மகன் பகதத்தன் அரசனானார். பண்டைய காலம் சமுத்திரகுப்தரின் 4வது நூற்றாண்டு கல்வெட்டுகள் காமரூபம் (மேற்கு அசாம்) மற்றும் தேவாகம் (மத்திய அசாம்) பகுதினை குப்த பேரரசின் எல்லைகளாக குறிப்பிடுகின்றன. காமரூப பேரரசு காமரூப பேரரசின் பிராக்ஜோதிஷ்புரம் மற்றும் திஸ்பூர் தலைநகரங்களாகக் கொன்டு பொ.ஊ. 350 முதல் 1140 முடிய ஆட்சி செய்தனர். அகோம் பேரரசு அகோம் பேரரசினர் அசாம் பகுதியை பொ.ஊ. 1228 முதல் 1826 முடிய ஆண்டனர். இவற்றையும் பார்க்கவும் அசாம் ஒப்பந்தம் போடோலாந்து போடோ மக்கள் அசாம் துடுப்பாட்ட அணி அசாம் முதலமைச்சர்களின் பட்டியல் மேற்கோள்கள் இந்திய மாநிலங்களும் பிரதேசங்களும் வடகிழக்கு இந்தியா


சீனாவைத் தவிர்த்து சர்வதேச அளவில் கோவைட்-19(கரோனா வைரஸ்) தொற்றுப் பாதிப்புக்குள்ளானவர்களின் எண்ணிக்கை 10000-ஆக உயர்ந்துள்ளது. சீனாவின் ஹூபே மாகாணம், வுஹான் நகரில் கடந்த டிசம்பர் மாதம் கோவைட்-19 தொற்று கண்டறியப்பட்டது. மனிதர்களின் உடலில் பரவி பாதிப்பை ஏற்படுத்தக்கூடிய கோவைட்-19 தொற்று, சீனாவில் கடந்த 2002 மற்றும் 2003 ஆம் ஆண்டுகளில் 774 பேரது உயிர்களை பலி கொண்ட ‘சார்ஸ்’ வைரஸின் தன்மையை ஒத்துள்ளதாக விஞ்ஞானிகள் அறிவித்தனர். அந்த வைரஸ் பரவலை சர்வதேச சுகாதார அவசர நிலையாக ஐ.நா.வின் உலக சுகாதார அமைப்பு கடந்த மாத இறுதியில் அறிவித்தது. கோவைட்-19 உயிர்க்கொல்லி சீனாவை மட்டுமின்றி உலக நாடுகளையும் அச்சுறுத்தி வருகிறது. இந்நிலையில் சீனாவைத் தவிர்த்து சர்வதேச அளவில் கோவைட்-19 தொற்றுப் பாதிப்புக்குள்ளானவர்களின் எண்ணிக்கை 10000-ஆகவும் பலியானோரின் எண்ணிக்கை 166ஆகவும் உயர்ந்துள்ளது என்று உலக சுகாதார அமைப்பு தெரிவித்துள்ளது. அதேசமயம், சீனாவில், அந்த வைரஸால் 80,304 பேர் பாதிக்கப்பட்டுள்ளதாகவும், 2,946 பேர் பலியாகியுள்ளதாகவும் தெரிவிக்கப்பட்டுள்ளது. இத்துடன், இந்தியா, தென் கொரியா, ஈரான் உள்ளிட்ட 72 நாடுகளில் அந்த வைரஸால் பாதிக்கப்பட்டுள்ள 10,556 பேரையும் சேர்த்து, சர்வதேச அளவில் கோவைட்-19 தொற்றுப் பாதிப்புக்குள்ளானவர்களின் எண்ணிக்கை 90,870-ஆக உயர்ந்துள்ளது என்று உலக சுகாதார அமைப்பு தெரிவித்துள்ளது. இந்நிலையில்,தென் அமெரிக்கா நாடான அர்ஜென்டினாவில் கொரோனாவால் முதல் நபர் பாதிக்கப்பட்டுள்ளதாக அந்நாட்டு அரசு அறிவித்துள்ளது. இத்தாலி உள்ளிட்ட நாடுகளுக்கு சுற்றுலா சென்றுவிட்டு நாடு திரும்பிய 43 வயதான நபருக்கு வைரஸ் பாதிப்பு இருப்பது உறுதி செய்யப்பட்டுள்ளதாக அந்நாட்டு அரசு அறிவித்துள்ளது. வைரஸ் மேலும் பரவாமல் இருக்க அனைத்து நடவடிக்கைகளும் எடுக்கப்பட்டுள்ளதாக அந்நாட்டின் சுகாதாரத்துறை சார்பில் தெரிவிக்கப்பட்டுள்ளது. தென் அமெரிக்கா நாடுகளான பிரேசல், ஈகுவாடாரை தொடர்ந்து தற்போது அர்ஜென்டினாவிலும் கொரோனா தாக்குதல் ஏற்பட்டுள்ளது. (இந்தக் கட்டுரை பல்வேறு தரவுகளிலிருந்து தொகுக்கப்பட்டது.)


மத்திய அமைச்சர்களுடன் இன்று மோடி ஆலோசனை கொரோனா தடுப்பு நடவடிக்கைகள் தொடர்பாக மத்திய அமைச்சர்களுடன் காணொளிக் காட்சி மூலம் பிரதமர் நரேந்திர மோடி இன்று ஆலோசனை நடத்துகிறார். கொரோனா வைரஸ் உலகம் முழுவதும் பரவி பெரும் அச்சுறுத்தலை ஏற்படுத்தியுள்ளது. இந்தியாவில் கொரோனா தொற்று அதிகரித்துவந்த நிலையில், மத்திய அரசு கொரோனா பரவல் தடுப்பு முன்னெச்சரிக்கை நடவடிக்கையாக, ஊரடங்கை கடைபிடித்து வருகிறது. கொரோனாவை கட்டுப்படுத்த இந்திய அரசு தீவிரமாக செயல்பட்டு வருகிறது. இந்தநிலையில், கொரோனா தடுப்பு நடவடிக்கைகள் தொடர்பாக முன்னாள் குடியரசுத் தலைவர்கள் பிரணாப் முகர்ஜி, பிரதீபா பாட்டீல் ஆகியோருடன் பிரதமர் மோடி நேற்று ஆலோசனை மேற்கொண்டார். இதேபோன்று முன்னாள் பிரதமர்களான மன்மோகன் சிங், தேவகவுடா ஆகியோருடனும், பல்வேறு அரசியல் கட்சித் தலைவர்களுடனும் கலந்து பிரதமர் ஆலோசித்தார். இந்த நிலையில், மத்திய அமைச்சரவைக் கூட்டம் பிரதமர் மோடி தலைமையில் இன்று காணொளிக் காட்சி மூலம் நடைபெறுகிறது. அதில் கொரோனா கட்டுப்பாடுகளை மேலும் தீவிரப்படுத்துவது குறித்து ஆலோசிக்கப்பட உள்ளதாக கூறப்படுகிறது.


குறிப்பாக கடல்வழி போக்குவரத்துக்கு பெரிதும் உதவிகரமாக இருக்கும்.


கீழே கொடுக்கப்பட்டுள்ள அளவில் 10 போளிகள் வரும்.


text: திருப்பூர் வட்டாரத்தில், 25 மி.மீ., பதிவு...மகிழ்ச்சி மழை!வெயில் தாக்கம் தணிந்ததால் நிம்மதி| Dinamalar திருப்பூர் வட்டாரத்தில், 25 மி.மீ., பதிவு...மகிழ்ச்சி மழை!வெயில் தாக்கம் தணிந்ததால் நிம்மதி Updated : மே 20, 2017 04:48 | Added : மே 20, 2017 04:33 திருப்பூர்:திருப்பூர் மாவட்ட பகுதிகளில் நேற்று முன்தினம், பலத்த காற்று, இடி, மின்னலுடன் கன மழை பெய்தது. இதனால், விவசாயிகள், பொதுமக்கள் மகிழ்ச்சியடைந்தனர்.அக்னி நட்சத்திர வெயில், நாளுக்கு நாள் சுட்டெரிப்பதால், பகல் நேரங்களில், ரோட்டில் நடமாட மக்கள் அச்சப்படுகின்றனர். இந்நிலையில், நேற்று முன்தினம் இரவு, திருப்பூர் மாவட்டத்தில் பரவலாக மழை பெய்தது. பலத்த காற்று, இடி, மின்னலுடன் பல இடங்களில் கன மழை பெய்தது. திருப்பூர் மாவட்டத்தில், சராசரியாக 12.77 மி.மீ.,மழை பதிவாகியுள்ளது. திருப்பூர் நகரில், கடந்த மூன்று மாதமாக பெரிய அளவிலான மழை இல்லாத நிலையில், நேற்று முன்தினம் கன மழை பெய்தது. ரோடுகளில், கழிவு நீருடன், மழை நீரும் சேர்ந்து, வெள்ள நீர் ரோட்டில் ஓடியது. இதனால், போக்குவரத்தும் பாதிக்கப்பட்டது. பலத்த காற்றுக்கு, பல இடங்களில் மரங்கள் கீழே விழுந்து, மின் கம்பங்கள், கம்பிகள் அறுந்து விழுந்ததால், சில இடங்களில் மின் தடையும் ஏற்பட்டது. மாவட்டத்தின் பல பகுதிகளிலும், கடந்த மூன்று மாதமாக, அவ்வப்போது மழை பெய்து வந்த நிலையில், திருப்பூர் நகர பகுதியில் போதிய அளவு மழை பெய்யாமல் ஏமாற்றி வந்தது. இந்நிலையில், நேற்று முன்தினம் இரவு, இரண்டு மணி நேரத்திற்கும் மேலாக கன மழையும், தொடர்ந்து தூறல் மழையும் பெய்தது. இம்மழை, 25 மி.மீட்டராக பதிவானது. கடந்த மூன்று மாதத்தில், இதுவே அதிக பட்ச மழை என்பதும் குறிப்பிடத்தக்கது. இந்த மழை, மாவட்டத்தின் பெரும்பாலான பகுதிகளில் பெய்து, நிலங்களையும், மக்கள் மனங்களையும் குளிர்வித்தது. கிராம பகுதிகளில் உள்ள விவசாய நிலங்களில், பல மாதங்களுக்கு பிறகு மழை நீர் தேங்கியது. இதனால், விவசாயிகள் மட்டற்ற மகிழ்ச்சிஅடைந்தனர். முதல் நேற்று காலை வரை, அவிநாசியில், 11 மி.மீ., மழை பதிவாகியுள்ளது. திருப்பூரில், 25 மி.மீ.,; உடுமலையில், 1.4 மி.மீ.,; பல்லடம், 21 மி.மீ.,; தாராபுரம், 12 மி.மீ.,; காங்கயம், 2 மி.மீ.,; மூலனூர், 17 மி.மீ.,; பொங்கலூர், 18 மி.மீ.,; உப்பாறு, 28 மி.மீ.,மழை பதிவாகியுள்ளது. அதிகபட்சமாக உப்பாறு மற்றும் திருப்பூர் பகுதிகளில், மழை பெய்துள்ளது. ஆனால், உடுமலையில் மழை இல்லை.


text: கும்பகோணம் (Kumbakonam), அல்லது குடந்தை தமிழ்நாட்டின், தஞ்சாவூர் மாவட்டத்தில் உள்ள கும்பகோணம் வட்டம், கும்பகோணம் மாநகராட்சி மற்றும் கும்பகோணம் ஊராட்சி ஒன்றியம் ஆகியவற்றின் நிர்வாகத் தலைமையிட நகரம் ஆகும். 16 அக்டோபர் 2021 அன்று கும்பகோணத்தை மாநகராட்சியாக உருவாக்குவதற்கான அரசாணையை தமிழக அரசின் நகராட்சி நிர்வாகம் மற்றும் குடிநீர் வழங்கல் கூடுதல் துறையின் கூடுதல் தலைமைச் செயலாளர் வெளியிட்டார். இந்த நகரம் இரண்டு ஆறுகளால் சூழப்பட்டுள்ளது. வடக்கே காவேரி ஆறு மற்றும் அரசலாறு ஆகும். காவேரி கரையில் அமைந்துள்ள கும்பகோணம், சென்னைக்கு 270 கி.மீ தெற்கிலும், திருச்சிக்கு 90 கி.மீ. கிழக்கிலும், தஞ்சாவூருக்கு 40 கி.மீ. வடகிழக்கிலும் உள்ளது. சோழர் காலத்தில் குடந்தை என்று அழைக்கப்பட்டு வந்த கும்பகோணம் ஒரு காலத்தில் சோழர்களின் தலைநகரமாக விளங்கியதாக கூறப்படுகிறது. கும்பகோணத்தில் அதிக எண்ணிக்கையில் சைவம் மற்றும் வைணவம் கோயில்கள் உள்ளன. சந்திரப்பிரப பகவான் ஜினாலயம் உள்ளிட்ட பல சமணக் கோயில்களும் இங்கு உள்ளன. கும்பகோணம் அருகே பௌத்தக்கோயில் இருந்ததற்கான சான்று கும்பேஸ்வரர் கோயிலில் உள்ளது. கும்பகோணம் "கோவில்களின் நகரம்" என்று அழைக்கப்படுகிறது. இங்கு பன்னிரு வருடங்களுக்கு ஒருமுறை மகாமகம் கொண்டாடப்படுகிறது. கும்பகோணத்தில் வெற்றிலையும், பாக்கும் விளைகிறது. கும்பகோணம் வெற்றிலை உலகெங்கிலும் மிகவும் பிரபலமானது. கணித மேதையான ஸ்ரீனிவாச ராமானுஜன் கும்பகோணத்தில் வளர்ந்தவராவார். கும்பகோணம் சங்க காலத்திற்கு முந்தையது மற்றும் ஆரம்பகால சோழர்கள், பல்லவர்கள், இடைக்காலச் சோழர்கள், சாளுக்கிய சோழர், பாண்டியர்கள், விஜயநகரப் பேரரசு, மதுரை நாயக்கர்கள், தஞ்சாவூர் நாயக்கர்கள் மற்றும் தஞ்சாவூர் மராத்தியர்கள் ஆட்சி செய்தனர். கி.பி. 7 மற்றும் 9-ஆம் நூற்றாண்டுகளுக்கு இடையில் இது ஒரு முக்கிய நகரமாக உயர்ந்தது, இது இடைக்காலச் சோழர்களின் தலைநகராகச் செயல்பட்டது. பிரிட்டிஷ் கல்வி மற்றும் இந்து கலாச்சாரத்தின் முக்கிய மையமாக இருந்தபோது, இந்த நகரம் பிரிட்டிஷ் ராஜ் காலத்தில் அதன் செழிப்பின் உச்சத்தை அடைந்தது; இது "தென்னிந்தியாவின் கேம்பிரிட்ஜ்" என்ற கலாச்சாரப் பெயரைப் பெற்றது. 1866-ஆம் ஆண்டில், கும்பகோணம் அதிகாரப்பூர்வமாக ஒரு நகராட்சியாக அமைக்கப்பட்டது, இது இன்று 48 வார்டுகளை உள்ளடக்கியது, இது தஞ்சாவூர் மாவட்டத்தில் உள்ள இரண்டாவது மாநகராட்சி மற்றும் பெரிய மாநகராட்சியாகவும் உள்ளது. பெயர்க் காரணம் "கும்பகோணம்" என்ற பெயர், ஆங்கிலத்தில் "பாட்ஸ் கார்னர்" என்று மொழிபெயர்க்கப்பட்டுள்ளது. கி.பி.7ஆம் நூற்றாண்டில் வாழ்ந்தவர்களாகிய திருஞானசம்பந்தரும், திருநாவுக்கரசு நாயனாரும், இத்தலத்தை குடமூக்கு எனவும் திருக்குடந்தை எனவும் குறிப்பிட்டுள்ளார்கள். ஆழ்வார்களுள் பெரியாழ்வார், ஆண்டாள், திருமழிசையாழ்வார், திருமங்கையாழ்வார் ஆகியோர் குடந்தை எனவும் பூதத்தாழ்வார் குடமூக்கு எனவும் குறிப்பிட்டுள்ளார்கள். திருநாவுக்கரசு நாயனார் தலயாத்திரையைப் பற்றித் தாம் கூறியபோது சேக்கிழார் இத்தலத்தைக் குடமூக்கு என அறிமுகப்படுத்துகிறார். திருப்புகழ் பாடியருளிய அருணகிரிநாதர் இத்தலத்துத் திருமுருகன் மீது பாடிய பாட்டில் "மாலைதளி வந்து கும்பகோண நகர் வந்த பெருமாளே" எனப் போற்றியுள்ளார். குடமூக்கு என்னும் சொற்றொடர் கும்பகோணம் என மாறியது இடைக்காலத்தில் எனக் கொள்ளலாம். குடம் என்பதற்குக் கும்பம் என்னும் பெயருண்டு. கோணம் என்னும் சொல்லுக்குரிய பல பொருள்களுள் மூக்கு என்னும் பொருளும் அடங்கும். இவ்வாறு குடமூக்கு என்பதை கும்பகோணம் என ஆக்கிக்கொண்டார்கள். சென்ற நூற்றாண்டில் வாழ்ந்த மிகுதியான கவிதைகளைக் கொண்ட பல நூல்கள் இயற்றிய மகாவித்துவான் மீனாட்சிசுந்தரம்பிள்ளை தாம் எழுதிய திருக்குடந்தைப் புராணத்தின் திருத்தல விசேடப் படலத்திலுள்ள 18ஆவது பாடலில் இத்தலத்தைக் கும்பகோணம் எனக் கொள்கிறார். இதே படலத்தின் 19ஆவது பாடலில் இதனைக் குடமூக்கு எனக் காட்டுகிறார். கும்பகோணம் தல புராணங்கள் கும்பகோணம் தலத்தின் வரலாறுகளை விளக்கி நான்கு தலபுராணங்கள் இயற்றப்பட்டுள்ளன. அவை: கும்பகோணத் தலபுராணம், 1406 பாடல்கள் கொண்டது. ஆசிரியர் பெயர் தெரியவில்லை. கும்பகோணப் புராணம், 1118 பாடல்கள் கொண்டது. ஆசிரியர் அகோரதேவர் (17ஆம் நூற்றாண்டு). கும்பகோணப் புராணம், ஆசிரியர் ஒப்பிலாமணிப் புலவர் (18ஆம் நூற்றாண்டு). திருக்குடந்தைப் புராணம், மகாவித்துவான் மீனாட்சிசுந்தரம்பிள்ளை இயற்றியது, 70 படலங்களும் 2384 பாடல்களும் கொண்டது. 1865ஆம் ஆண்டில் கும்பகோணத்தில் தாசில்தாராக இருந்த சிவகுருநாதபிள்ளை மற்றும் பல சைவப் பெருமக்கள் வேண்டுகோளுக்கிணங்க மகாவித்துவான் மீனாட்சிசுந்தரம் பிள்ளை அவர்கள் கும்பகோணம் பேட்டைத் தெருவிலுள்ள திருவாவடுதுறை மடத்தில் தங்கியிருந்து இந்தத் திருக்குடந்தைப் புராணத்தை இயற்றியளித்துள்ளார். 1866 ஆம் ஆண்டு தை மாதம் அச்சிடப்பெற்ற இத்திருக்குடந்தைப் புராணம் இலக்கியச் சிறப்புகள் பல கொண்டதாகும். இத்தலத்தின் சிறப்புகள் முழுவதையும் இப்புராணத்தில் காணலாம். கும்பகோணம் கல்வெட்டுக்களில் இவ்வூர் ஸ்ரீகுடந்தை, குடமூக்கு, திருக்குடமூக்கு, வடகரைப் பாம்பூர் நாட்டுத் தேவதானம் திருக்குடமூக்கு, உய்யக்கொண்டார் வளநாட்டுப் பிரமதேயம் திருக்குடமூக்கு என்றெல்லாம் பலவாறு அழைக்கப்பட்டுள்ளது. குடந்தை நாலாயிரத் திவ்யப் பிரபந்தத்தில் 51 பாசுரங்களில், 50 இடங்களில் குடந்தை என்ற பெயர் ஆளப்பெற்றுள்ளது. பன்னிரு ஆழ்வார்களுள் ஒருவரான பெரியாழ்வார் பாடலில் குடந்தை என்ற சொல் இடம்பெற்றுள்ளது. குடமூக்கு நாலாயிரத்திவ்யப் பிரபந்தத்தில் மொத்தம் 51 பாசுரங்களில், பூதத்தாழ்வாரின் இரண்டாம் திருவந்தாதி 97ஆம் வெண்பா ஒன்றில் மட்டும் குடமூக்கு என்ற சொல் இடம்பெற்றுள்ளது. நாயன்மார்களில் ஒருவரான திருநாவுக்கரசர் தேவாரத்தில் குடமூக்கு என்ற சொல் இடம்பெற்றுள்ளது. கும்பகோணம் கும்பகோணம் சார்ங்கபாணி கோயிலின் முன்மண்டபத்துத் தெற்குச் சுவரில் காணப்படும் கல்வெட்டு விஜயநகர வேந்தர் விருப்பண்ண உடையாருக்கு உரியது. இக்கல்வெட்டின் காலம் கி.பி.1385 ஐப்பசி மாதம் 27ஆம் தேதி புதன்கிழமை ஆகும். இக்கல்வெட்டில்தான் இவ்வூரின் பெயர் கும்பகோணம் என்று முதன்முதலாக வருகின்றது. பக்தி இலக்கியங்களான தேவாரம், திவ்யப்பிரபந்தம் போன்றவற்றில் குடமூக்கு என்றும் குடந்தை என்று குறிப்பிடப்பட்டாலும் மக்கள் வழக்கில் உள்ள கும்பகோணம் என்ற பெயரே பிரசித்தமானது. பேரூழிக் காலத்தில் பிரமனின் வேண்டுகோளுக்கிணங்கி, இறைவன் தந்த அமுத கலசம் தங்கிய இடமாதலின் இத்தலம் கும்பகோணம் என்று பெயர் பெற்றது. குரு சிம்மராசியில் நிற்க, சந்திரன் கும்பராசியிலிருக்கும் (மாசிமக) பௌர்ணமி நாளில் தான் மகாமகம் நடைபெறுகிறது. இத்தீர்த்தம், அமுதகும்பம் வழிந்தோடித் தங்கியதால் "அமுதசரோருகம்" என்றும் அழைக்கப்படுகிறது. பிரளய காலத்தில் பிரம்மா வேதங்களை காக்க ஒரு குடம் செய்ய முடிவு செய்தார், உலகத்தின் பல்வேறு பகுதியிருந்து மண் எடுத்து செய்ததில் குடங்கள் பிண்டமாகின, இறுதியாக திருச்சேறையில் (சாரஷேக்திரம் ) மண் எடுத்து குடம் செய்து வேதங்களைக் காத்தார். குடத்தின் வாசல் குடவாசல் குடத்தின் கோணம் கும்பகோணம் (மத்யமம்) நடுவே சாரக்ஷேத்ரம் என்னும் திருச்சேறை. வரலாறு கும்பகோணத்தைச் சுற்றியுள்ள பகுதிகள் சங்க காலத்தை (கிமு 3 ஆம் நூற்றாண்டு முதல் கிபி 3 ஆம் நூற்றாண்டு வரை) சேர்ந்தவை. இன்றைய கும்பகோணம் பண்டைய நகரமான குடவாயிலின் தளம் என்று நம்பப்படுகிறது, அங்கு ஆரம்பகால சோழ மன்னரான, கரிகால் சோழன் தனது நீதிமன்றத்தை நடத்தினார். சில அறிஞர்கள் கும்பகோணத்தை குடவையர்-கோட்டத்தை, சிறைச்சாலையின் இடமாக அடையாளம் காண்கின்றனர், அங்கு சேர மன்னர் கணைக்கால் இரும்பொறையை, ஆரம்பகால சோழ மன்னர் செங்கணானால் சிறையில் அடைக்கப்பட்டார் என்று சொல்கின்றனர். சின்னமனூர் செப்புப் பட்டயத்தின்படி, கும்பகோணம் கி.பி. 859-இல் பல்லவ மன்னர் ஸ்ரீ வல்லபாவிற்கும், அப்போதைய பாண்டிய மன்னருக்கும் இடையிலான போரின் இடமாக இருந்தது. 9-ஆம் நூற்றாண்டு முதல் 12-ஆம் நூற்றாண்டு வரை ஆட்சி செய்த இடைக்காலச் சோழர்கள் ஆட்சியின்போது கும்பகோணம் வெளிச்சத்திற்கு வந்தது. கும்பகோணத்திலிருந்து 8 கி.மீ (5.0 மைல்) தொலைவில் உள்ள பழையாறை நகரம், 9-ஆம் நூற்றாண்டில் சோழ சாம்ராஜ்யத்தின் தலைநகராக இருந்தது. சோழ இராச்சியம் வீழ்ச்சியடைந்ததைத் தொடர்ந்து, கி.பி. 1290-இல் கும்பகோணம் பாண்டியர்களால் கைப்பற்றப்பட்டது. 14-ஆம் நூற்றாண்டில் பாண்டிய இராச்சியம் மறைந்ததைத் தொடர்ந்து, கும்பகோணம் விஜயநகரப் பேரரசால் கைப்பற்றப்பட்டது. விஜயநகர சக்கரவர்த்தியான கிருஷ்ணதேவராயன் (1509–29) கி.பி. 1524-இல் இந்த ஊருக்கு விஜயம் செய்தார், மகாமக பண்டிகையின்போது புகழ்பெற்ற மகாமக தொட்டியில் குளித்ததாக நம்பப்படுகிறது. கும்பகோணம் கி.பி. 1535 முதல் கி.பி. 1673 வரை மதுரை நாயக்கர்கள் மற்றும் தஞ்சாவூர் நாயக்கர்கள் ஆட்சி செய்தனர். பின்னர் கி.பி. 1674-இல் தஞ்சை நாயக்கர்களிடமிருந்து கைப்பற்றி தஞ்சாவூர் மராத்திய அரசை நிறுவினர். இந்து துறவற நிறுவனமான காஞ்சி மடம், 1780-களில் மைசூரைச் சேர்ந்த ஐதர் அலி, காஞ்சிபுரம் மீது படையெடுத்ததைத் தொடர்ந்து மடம் தற்காலிகமாக கும்பகோணத்திற்கு மாற்றப்பட்டது. 1784-இல் திப்பு சுல்தான் தென்னிந்தியாவின் கிழக்கு கடற்கரை மீது படையெடுத்தபோது, கும்பகோணம் மீதும் படையெடுத்தார், அதன் விளைவுகள் கடுமையாக வீழ்ச்சியடைந்து, பொருளாதாரம் சரிந்தது. கும்பகோணம் 19-ஆம் நூற்றாண்டின் ஆரம்பம் வரை பேரழிவிலிருந்து மீளவில்லை. கும்பகோணம் இறுதியில் 1799-ஆம் ஆண்டில் தஞ்சாவூர் மராத்தா ஆட்சியாளர், இரண்டாம் சரபோஜியால் (1777 -1832) பிரிட்டிஷ் கிழக்கிந்திய கம்பெனிக்கு வழங்கப்பட்டது, மேலும் 19-ஆம் நூற்றாண்டின் பிற்பகுதியிலும் 20-ஆம் நூற்றாண்டின் முற்பகுதியிலும் அதன் செழிப்பின் உச்சத்தை அடைந்தது. 1869 இல் சூயஸ் கால்வாயின் திறப்பு, ஐக்கிய இராச்சியத்துடன் வர்த்தக தொடர்புகளை வளர்த்தது. 1877-ஆம் ஆண்டில், கும்பகோணத்தை மெட்ராஸ், தூத்துக்குடி மற்றும் நாகப்பட்டினம் துறைமுகங்களுடன் இணைக்கும் தொடருந்து பாதைகள் நிறைவடைந்தன. தஞ்சை மாவட்ட நீதிமன்றம் 1806-ஆம் ஆண்டில் கும்பகோணத்தில் நிறுவப்பட்டு, 1806 முதல் 1863 வரை செயல்பட்டது. இந்தியாவின் சுதந்திரத்திற்குப் பிறகும் கும்பகோணம் தொடர்ந்து வளர்ந்து வந்தது, இருப்பினும் அது மக்கள் தொகை மற்றும் நிர்வாக முக்கியத்துவத்தின் அடிப்படையில் அருகிலுள்ள நகரமான தஞ்சாவூருக்குப் பின்தங்கிய நிலையிலேயே உள்ளது. மக்கள்தொகை வளர்ச்சி விகிதம் 1981க்குப் பிறகு கடுமையாக வீழ்ச்சியடையத் தொடங்கியது. இந்த வீழ்ச்சிக்கு மட்டுப்படுத்தப்பட்ட நிலப்பரப்பு மற்றும் தொழில்துறை திறன் இல்லாதது காரணமாகும். எனினும், அடுத்தடுத்த மக்கள் தொகை கணக்கெடுப்பு தரவுகளிலிருந்து கும்பகோணம் மக்கள்தொகையின் புற பகுதிகள் அதிகரித்தன. 1992 மகாமகம் திருவிழாவின்போது, ஒரு பெரிய முத்திரை ஏற்பட்டது, அதில் 48 பேர் கொல்லப்பட்டனர் மற்றும் 74 பேர் காயமடைந்தனர். 16 சூலை 2004-இல், ஸ்ரீ கிருஷ்ணா பள்ளியில் ஏற்பட்ட பயங்கர தீ விபத்தில் 94 குழந்தைகள், தீயில் கருகி இறந்தனர். கும்பகோணம் மாநகராட்சி கும்பகோணம் நகராட்சி 1866 ஆம் ஆண்டு ஆங்கிலேய அரசால் நகராட்சியாக தரம் உயர்த்தப்பட்டு செயல்பட்டு வருகிறது. பின்னர் இந்நகராட்சி சிறப்பு நிலை நகராட்சியிலிருந்து மாநகராட்சியாக தரம் உயர்த்தப்பட்டு செயல்பட்டு வருகிறது. 48 உறுப்பினர்களை கொண்ட மாநகராட்சி ஆகும். புவியியல் இவ்வூரின் அமைவிடம் ஆகும். இது "பழைய டெல்டா" என்று அழைக்கப்படும் பகுதியில் அமைந்துள்ளது, இது தஞ்சாவூர் மாவட்டத்தின் வடமேற்கு தாலுகாக்களை உள்ளடக்கியது, இவை காவேரி மற்றும் அதன் துணை ஆறுகளால் பல நூற்றாண்டுகளாக இயற்கையாகவே பாசனம் செய்யப்படுகின்றன, இவை தெற்கு தாலுகாக்களை உள்ளடக்கிய "புதிய டெல்டா" க்கு மாறாக உள்ளன. 1934 இல் கல்லணை மற்றும் வடவார் கால்வாய் அமைப்பதன் மூலம் நீர்ப்பாசனத்தின் கீழ் கொண்டுவரப்பட்டது. இது சராசரியாக 26 மீட்டர் (85 அடி) உயரத்தைக் கொண்டுள்ளது. இந்த நகரம் இரண்டு நதிகளால் சூழப்பட்டுள்ளது, வடக்கே காவிரி நதி மற்றும் தெற்கில் அரசலார் நதி ஆகும். காவிரி டெல்டா பொதுவாக வெப்பமாக இருந்தாலும், கும்பகோணம் மற்றும் சுற்றியுள்ள பிற நகரங்களின் காலநிலை பொதுவாக ஆரோக்கியமானது மற்றும் மிதமானது. தமிழகத்தின் தலைநகரான சென்னையை விட கும்பகோணம் குளிரானது. கோடையில் அதிகபட்ச வெப்பநிலை சுமார் 40 ° C (104 ° F), குறைந்தபட்ச வெப்பநிலை 20 ° C (68 ° F) ஆகும். கும்பகோணத்தில் ஒவ்வொரு ஆண்டும் 114.78 செ.மீ (45.19 அங்குலம்) மழை பெய்யும். இப்பகுதியில் வண்டல் அல்லது கறுப்பு மண் காணப்படுகிறது, இது நெல் சாகுபடிக்கு உகந்தது. கும்பகோணத்தில் பயிரிடப்படும் பிற பயிர்களில் முசுக்கொட்டை, தானியங்கள் மற்றும் கரும்பு ஆகியவை அடங்கும். கும்பகோணம் நகரம் விரிவான நெல் வயல்களால் சூழப்பட்டுள்ளது. 1934 இல் மேட்டூர் அணை திறக்கப்பட்டதைத் தொடர்ந்து நீர்ப்பாசன முறைகள் கணிசமாக மேம்படுத்தப்பட்டன. காவிரி டெல்டாவின் விலங்கினங்கள், கால்நடைகள் மற்றும் ஆடுகள் மட்டுமே உள்ளன. மக்கள்தொகை பரவல் 2011 ஆம் ஆண்டு மக்கள் தொகை கணக்கெடுப்பின்படி, 45 நகராட்சி மன்ற உறுப்பினர்களையும், 36,648குடும்பங்களையும் கொண்ட இந்நகரத்தின் மக்கள்தொகை 140,156 ஆகும். இந்நகரத்தின் எழுத்தறிவு 91.6% மற்றும் பாலின விகிதம் 1000 ஆண்களுக்கு, 1,021 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 12791 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 969 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 9,058 மற்றும் 82 ஆகவுள்ளனர். மக்கள்தொகையில் இந்துக்கள் 86.07%, இசுலாமியர்கள் 9.57% , கிறித்தவர்கள் 3.99% மற்றும் பிறர் 0.36%ஆகவுள்ளனர். கும்பகோணத்தில் வலுவாக இந்துக்கள் பெரும்பான்மை உள்ளனர்; கணிசமான முஸ்லீம் மற்றும் கிறித்தவ மக்களும் உள்ளனர். இந்துக்களிடையே, வன்னியர்கள், கள்ளர்கள், பிராமணர்கள் மற்றும் தலித்துகள் எண்ணிக்கையில் ஆதிக்கம் செலுத்தும் தமிழ் பேசும் குழுக்கள் ஆவர். தமிழ்நாட்டின் மற்ற பகுதிகளை விட கும்பகோணத்தில் பிராமணர்கள் அதிகமாகவும், செல்வந்தர்களாகவும் உள்ளனர். மூப்பனார்கள், கோனார்கள் மற்றும் நாடார்கள் ஆகியோர்களும் இங்கு வாழுகின்றனர். முஸ்லிம்களில், சுன்னி இசுலாமியர்கள் ஆதிக்கம் செலுத்துகிறார்கள். இருப்பினும், குறிப்பிடத்தக்க சியா இசுலாமியர்கள் சிறுபான்மையினரும் உள்ளனர். முஸ்லிம்களில் பெரும்பாலோர் மரைக்காயர் அல்லது லப்பை. கும்பகோணத்தில் பெரும்பான்மையான முஸ்லிம்கள் வர்த்தகம் அல்லது கடல் வர்த்தகத்தில் ஈடுபட்டுள்ளனர். கும்பகோணத்தில் உள்ள கத்தோலிக்கர்கள் முக்கியமாக கும்பகோணம் ரோமன் கத்தோலிக்க மறைமாவட்டத்துடன் இணைக்கப்பட்டுள்ளனர், இது 1899 இல் பாண்டிச்சேரி மறைமாவட்டத்திலிருந்து பிரிக்கப்பட்டது. கும்பகோணத்தின் மக்கள் தொகை பெரும்பாலும் தமிழ் மொழி பேசுபவர்கள். பொதுவாக பயன்படுத்தப்படும் கிளை மொழிகள் மத்திய தமிழ் பேச்சு வழக்கு ஆகும். தஞ்சாவூர் மராத்தி, தெலுங்கு, கன்னடம் மற்றும் சௌராட்டிர ஆகியவை தங்கள் தாய்மொழியாக பேசும் குறிப்பிடத்தக்க சிறுபான்மையினர் உள்ளனர். நகரத்தின் மொத்த பரப்பளவில் 32.09% குடியிருப்பு பகுதிகள் உள்ளன, வர்த்தக நிறுவனங்கள் மற்றும் தொழில்துறை அலகுகள் முறையே 2.75% மற்றும் 1.21% ஆகும். நகரத்தின் நகர்ப்புறமற்ற பகுதி மொத்த பரப்பளவில் 44.72% ஆகும். 49,117 மக்கள் தொகையுடன், கும்பகோணம் மொத்தம் 45 சேரிகளைக் கொண்டுள்ளது. 2011 ஆம் ஆண்டு மதவாரியான கணக்கெடுப்பின்படி, கும்பகோணத்தில் 86.07% இந்துக்கள், 9.57% முஸ்லிம்கள், 3.99% கிறித்தவர்கள், 0.% சீக்கியர்கள், 0.% பௌத்தர்கள், 0.23% சைனர்கள், 0.13% பிற மதங்களைப் பின்பற்றுகிறார்கள் மற்றும் 0.% சமயமில்லாதவர்கள் உள்ளனர். பொருளாதாரம் கும்பகோணத்தின் முக்கியமான தயாரிப்புகளில் பித்தளை, வெண்கலம், தாமிரம் மற்றும் பாத்திரங்கள், பட்டு மற்றும் பருத்தி துணி, சர்க்கரை, இண்டிகோ மற்றும் மட்பாண்டங்கள் அடங்கும். கும்பகோணம் தஞ்சாவூர் பிராந்தியத்தின் முக்கிய வணிக மையமாக கருதப்படுகிறது. 1991 ஆம் ஆண்டில், சுமார் 30% மக்கள் பொருளாதார நடவடிக்கைகளில் ஈடுபட்டனர். கும்பகோணத்தில் அரிசி உற்பத்தி ஒரு முக்கியமான செயலாகும். கும்பகோணத்தில் உள்ள 194 தொழில்துறை பிரிவுகளில் 57 அரிசி மற்றும் மாவு ஆலைகள். கும்பகோணம் வெற்றிலை மற்றும் பாக்கு தயாரிப்பதில் முன்னணி வகிக்கிறது; கும்பகோணத்தில் தயாரிக்கப்படும் வெற்றிலை இலைகள் தரத்தின் அடிப்படையில் உலகின் மிகச் சிறந்தவையாகும். கும்பகோணம் உலோக வேலைகளுக்கும் பிரபலமானது. வெண்கல கைவினைஞர்களுக்கு பயிற்சியளிப்பதற்காக அருகிலுள்ள நகரமான சுவாமிமலையில், தமிழக கைவினைப்பொருள் மேம்பாட்டுக் கழகம் நிறுவப்பட்டது. கும்பகோணம் ஒரு முக்கியமான பட்டு நெசவு மையமாகும், மேலும் 5,000க்கும் மேற்பட்ட குடும்பங்கள் பட்டு நெசவுகளில் நேரடியாகவோ அல்லது மறைமுகமாகவோ வேலை செய்கின்றனர். கும்பகோணத்தில் நெசவு செய்யப்பட்ட பட்டு, துணைக் கண்டத்தின் மிகச்சிறந்த ஒன்றாக கருதப்படுகிறது. திருபுவனம் பட்டு புடவைகள் தயாரிப்பதில் அவை பெரும்பாலும் பயன்படுத்தப்படுகின்றன. கும்பகோணம் பிரிட்டிஷ் ஆட்சியின் போது ஒரு முக்கியமான உப்பு உற்பத்தி செய்யும் பகுதியாக இருந்தது. இந்த நகரம் அதன் பெயரை கும்பகோணம் டிகிரி காபிக்கு அளிக்கிறது, இது தூய்மையான பாலைப் பயன்படுத்தி தயாரிக்கப்படுகிறது. சமீபத்திய காலங்களில், கும்பகோணம் உரங்களின் முக்கியமான உற்பத்தி இடமாக உருவெடுத்துள்ளது. இந்த நகரம் தயாரிப்புகளைத் தவிர, சுற்றுலாவும் நகரத்தின் முக்கிய வருமான ஆதாரமாகும். இங்கு பல தங்கும் விடுதிகள் செயல்பட்டு வருகின்றன. இந்து கோவில்கள் மற்றும் பழங்கால கட்டடங்கள் அவற்றின் சுற்றுலா திறனுக்காக அங்கீகரிக்கப்பட்டுள்ளன. கும்பகோணத்திற்கு அருகிலுள்ள தாராசுரம் நகரில் உள்ள 12 ஆம் நூற்றாண்டின் ஐராவதேசுவரர் கோயில், யுனெஸ்கோவின் உலக பாரம்பரிய தளமாகும். துணி வாங்குபவர்கள் மற்றும் கலை சேகரிப்பாளர்களால் கும்பகோணத்திற்கு அடிக்கடி வருகின்றனர். ஆக்சிஸ் வங்கி, பாங்க் ஆப் பரோடா, ஐடிபிஐ வங்கி, பாரத ஸ்டேட் வங்கி, தமிழ்நாடு மெர்கன்டைல் வங்கி, கனரா வங்கி, இந்தியன் வங்கி, இந்தியன் ஓவர்சீஸ் வங்கி, பாங்க் ஆப் இந்தியா, இந்திய யூனியன் வங்கி, கார்ப்பரேஷன் வங்கி, இலட்சுமி விலாசு வங்கி, ஐசிஐசிஐ வங்கி, ஐஎன்ஜி வைசியா வங்கி, கரூர் வைசியா வங்கி, பஞ்சாப் தேசிய வங்கி, சிண்டிகேட் வங்கி மற்றும் விஜயா வங்கி ஆகியவை கிளைகளை கும்பகோணத்தில் கொண்டுள்ளன. சிட்டி யூனியன் வங்கி 1904 ஆம் ஆண்டில், கும்பகோணத்தில் கும்பகோணம் வங்கி லிமிடெட் என்ற பெயரில் நிறுவப்பட்டது, இது தலைமையிடமாக உள்ளது. குடந்தை சங்ககாலச் சோழரின் செல்வக் கருவூலம் சங்ககாலத்தில் சோழர்கள் தம் நாட்டுமக்கள் தந்த வரிப்பணத்தை இந்தக் குடந்தை நகரில் வைத்துப் பாதுகாத்துவந்தனர். இதனைச் சங்ககாலச் சோழரின் செல்வக் கருவூலம் எனலாம். இந்தச் செல்வத்தைச் சோழர் பாதுகாப்பது போலத் தாய் தன் மகளைப் பாதுகாத்துக்கொண்டிருக்கிறாள் என்று தோழி தலைவனிடம் கூறுவதாக உள்ளது ஒரு பாடல். குடந்தை வளவன் தலைநகரம் என்று ஒரு பாடல் குறிப்பிடுகிறது. நகரின் ஆன்மீகப் பெருமை கீழைத் தமிழகத்தின் கோவில் நகரம் எனப் பெயர்பெரும் வகையில் இந்நகரைச் சுற்றி பல தொன்மைவாய்ந்த கோவில்கள் அமைந்துள்ளன. நகர் பகுதியில் மட்டுமே ஐந்து பாடல் பெற்ற சிவத்தலங்கள் மற்றும் மூன்று திவ்ய தேசத் தலங்களும் உள்ளன. மேலும் 9 நவக்கிரக கோவில்களும் கும்பகோணத்தை சுற்றி அமைந்துள்ளன. கும்பகோணத்திற்கு அருகில் உள்ள வலங்கைமான் பாடை கட்டி திருவிழா தமிழ்நாடு முழுவதும் பிரபலமானது. 164 மீட்டர் உயரமான சார்ங்கபாணி கோவில் கோபுரம் உலகின் எட்டாவது உயரமான கோபுரம் ஆகும். தமிழகத்திலுள்ள பெரிய தேர்களில் இக்கோயிலுள்ள தேர் மூன்றாவது பெரிய தேர் ஆகும். இந்நகரில் திருவாவடுதுறை, தர்மபுரம், திருப்பனந்தாள் ஆதீனங்களுக்குச் சொந்தமான கிளை மடங்களும், காஞ்சி காமகோடி பீடம் ஸ்ரீசங்கராச்சார்ய சுவாமிகள் மடமும், வீரசைவ மடமாகிய பெரிய மடம் என்று வழங்கப்படும் ஸ்ரீசாரங்கதேவர் மடமும், பல அற்புதங்களைச் செய்த மௌனசுவாமிகள் மடமும், வைணவ மடங்களின் கிளை மடங்களும், திருவண்ணாமலை ஆதீன மடமும், மத்தவர்களுக்குரிய வியாசராயர் மடமும் ஆங்காங்கு உள்ளன. யுனெஸ்கோ உலக மரபுரிமைத் தலங்களில் ஒன்றாக தாராசுரம் கோவிலை அறிவித்திருக்கிறது. தல வரலாறு உலகம் அழியும் பிரளய நேரம் வந்தபோது, பிரம்மா தனது படைப்பு ஆற்றலை எல்லாம் அமுதத்தில் கலந்து ஒரு குடத்தில் (கும்பம்) இட்டு அந்தக் குடத்தை இமயமலை உச்சியில் பாதுகாப்பாக வைத்தார். பிரளய காலத்தில் கடல் பொங்கி இமயமலை உச்சி வரை சென்ற போது பாதுகாப்பாக வைக்கப்பட்ட குடம் நீரில் மிதந்து சென்று தெற்கே வந்து பிரளய நீர் வடிந்ததும் ஓரிடத்தில் தரைதட்டி நின்றது. அவ்வாறு குடம் நின்ற இடமே நாம் இப்போது கும்பகோணம் என்று கூறும் குடமூக்கு என்ற பாடல் பெற்ற தலம். சிவபெருமான் தரை தட்டிய குடத்தின் மீது அம்பைச் செலுத்தி, குடம் உடைந்து அமுதம் கொட்டியது. சிவபெருமான் அமுதத்தில் நனைந்த மணலால் ஒரு சிவலிங்கத்தை உருவாக்கி அதனுள் அவர் ஐக்கியமானார். குடம் உடைந்து கீழே சிந்திய அமுதம், மணல் இவற்றால் உருவான இவர் ஆதிகும்பேஸ்வரர் என்ற பெயரில் இவ்விடத்தில் தங்கினார் குடத்தின் வாசல் "குடவாசல்" குடத்தின் கோணம் "கும்பகோணம்" கும்பகோணததிற்கும் குடவாசலுக்கும் மத்யமம் (நடுவே) "திருச்சேறை". சிவபெருமான் அம்பினால் அமுதக்குடத்தை உடைத்ததால் அதிலிருந்து வெளிவந்த அமுதம் குடமூக்கில் (கும்பகோணத்தில்) மகாமக குளத்தை ஏற்படுத்தியதோடு மட்டுன்றி அங்கிருந்து ஐந்து குரோசம் தொலைவு வரையில் பரவி, அது பரவிய இடங்களையெல்லாம் செழுமையாக்கியது. ஒரு குரோசம் என்பது இரண்டரை நாழிகை வழி அளவுள்ள தூரமாகும். இரண்டரை நாழிகை ஒரு மணி நேரம். ஒரு மணி நேரம் ஒருவர் நடந்துசெல்லக்கூடிய தூரம் 4.8 கிமீ. ஐந்து மணி நேரம் செல்லக்கூடிய தூரம் 24 கிமீ ஆகும். இவ்வளவு தூரம் அமுதம் பரவியது. திருவிடைமருதூர், திருநாகேஸ்வரம், தாராசுரம், சுவாமிமலை, திருப்பாடலவனம் (கருப்பூர்) ஆகிய ஐந்து தலங்கள் பஞ்சகுரோசத்தலங்கள் எனப்படுகின்றன. கும்பகோணத்திற்கு யாத்திரை செல்வோர் இந்த பஞ்சகுரோசத் தலங்களுக்குச் சென்று விதிப்படி நீராடி தரிசித்து ஒவ்வோர் பகல் தங்கி வழிபட்ட பிறகே கும்பகோணம் கும்பேஸ்வரர் கோயில் செல்லவேண்டும். வேதங்களுக்கு அங்கமாக பல நூல்கள் அமைந்ததுபோல கும்பகோணத்திற்கு அங்கமாக இந்த ஐந்து தலங்களும் அமைந்தன. சங்கர மடம், மௌனசுவாமி மடம் உள்ளிட்ட மடங்கள் உள்ளன. மகாமகக் குளம் கும்பகோணத்தில் நடைபெறும் விழாக்களில் 12 ஆண்டுகளுக்கு ஒருமுறை நடைபெறும் மகாமகத் திருவிழா மிகவும் பெயர் பெற்றது. 12 ஆண்டுகளுக்கு ஒருமுறை குரு சிம்மராசியில் இருக்க, சூரியன் கும்பராசியில் இருக்க மாசி மாதத்தில் பௌர்ணமி தினம் அன்று மக நட்சத்திரம் கூடி இருக்கும் சேர்க்கை நடைபெறும். அன்றைய தினமே மகாமகம் என்று கொண்டாப்படுகிறது. மகாமக தினத்தன்று மகாமகக் குளத்தில் நீராட நாட்டின் பல பாகங்களிலிருந்தும் மக்கள் கும்பகோணத்தில் கூடுவர். காசியில் பிறந்தோர் பாவம் கும்பகோணத்தில் போகும், கும்பகோணத்தில் பிறந்தோர் பாவம் மகாமகக் குளத்தில் நீராடினால் போகும் என்று புராணங்கள் கூறுகின்றன. மகாமக தினத்தன்று ஈரேழு பதினான்கு லோகத்தில் வசிப்பவர்களும் இத்திருகுளத்தில் நீராட வருவதாகவும், கங்கை, யமுனை, சரசுவதி, நர்மதை, சிந்து, காவிரி, கோதாவரி சரயூ, பொருநை ஆகிய நதிகளும் கன்னிகளாக இங்கு வந்து இத்திருக்குளத்தில் நீராடி தங்கள் பாவங்களைப் போக்கிக் கொள்கின்றனர் என்றும் ஐதீகம். இந்த மகாமகக் குளம் சுமார் 5 ஏக்கர் பரப்புடையது. 1992-ம் ஆண்டு அப்போதைய தமிழக முதலமைச்சர் ஜெ. ஜெயலலிதா பிப்ரவரி மாதத்தில் நடைபெற்ற மகாமக நிகழ்ச்சியில் கலந்து கொண்ட போது ஏற்பட்ட நெரிசலின் போது மகாமகக் குளக்கரையில் அமைந்திருந்த ஒரு கட்டடத்தின் சுவர் இடிந்து விழுந்து ஐம்பதுக்கும் மேற்பட்டோர் காலமானார்கள். சப்தஸ்தானம் சித்திரை மாதத்தில் நடைபெறும் சப்தஸ்தான விழாவில் ஆதிகும்பேஸ்வரர் மங்களநாயகியுடன் அதிவிநோதமாக அலங்கரிக்கப்பட்ட பல்லக்கில் திருக்கலயநல்லூர், தாராசுரம், திருவலஞ்சுழி, சுவாமிமலை, கொட்டையூர், மேலக்காவேரி ஆகிய தலங்களுக்கு எழுந்தருளி காட்சி கொடுத்துத் திரும்புவர். கும்பகோணம் தல தமிழ் இலக்கியங்கள் கும்பகோணம் தலம் தொடர்பாக பல தமிழ் இலக்கியங்கள் காணப்படுகின்றன. அவை அந்தாதி, கலம்பகம், குறவஞ்சி, பதிகம், பிள்ளைத்தமிழ், புராணம், மான்மியம், வெண்பாமாலை என்ற நிலைகளில் அமையும். பஞ்சகுரோசத்தலங்கள் சப்தஸ்தானங்களில் ஒன்று என்ற பெருமையுடன் பஞ்சகுரோசத்தலங்களில் ஒன்று என்ற பெருமையும் இந்நகருக்கு உண்டு. திருவிடைமருதூர், திருநாகேஸ்வரம், தாராசுரம், சுவாமிமலை, திருப்பாடலவனம் (கருப்பூர்) ஆகிய ஐந்து தலங்கள் பஞ்சகுரோசத்தலங்கள் எனப்படுகின்றன. கும்பகோணத்திற்கு யாத்திரை செல்வோர் இந்த பஞ்சகுரோசத் தலங்களுக்குச் சென்று விதிப்படி நீராடி தரிசித்து ஒவ்வோர் பகல் தங்கி வழிபட்ட பிறகே கும்பகோணம் கும்பேஸ்வரர் கோயில் செல்லவேண்டும். வேதங்களுக்கு அங்கமாக பல நூல்கள் அமைந்ததுபோல கும்பகோணத்திற்கு அங்கமாக இந்த ஐந்து தலங்களும் அமைந்தன. இத்தலங்களைப் போற்றும் பாடல் திருக்குடந்தைப் புராணத்தில் காணலாம். “கற்றவர் புகழும் கும்பகோணத்தைக் கலந்து போற்றும் பெற்றியரைங் குரோச யாத்திரை பேணல் வேண்டும் உற்றவத் தலமோரைந்துள் ஒவ்வொன்று றொரு நான்மேவிற் பெற்ற புண்ணியம் பயக்கும் என்மனார் புலமைசான்றோர்“ பள்ளிக்கூட தீ விபத்து 2004-ம் ஆண்டு சூலை 16-ம் தேதி அன்று கும்பகோணத்தில் உள்ள ஸ்ரீகிருஷ்ணா பள்ளிக்கூடத்தில் ஏற்பட்ட தீ விபத்தில் 94 பிஞ்சுக் குழந்தைகள் கருகி சாம்பலாகினர். 18-க்கும் மேற்பட்டோர் படுகாயமடைந்தனர். மிகக் குறுகிய இடத்தில் தகுந்த பாதுகாப்பு ஏற்பாடுகள் இன்றி பள்ளிக் கட்டடம் கட்டப்பட்டிருந்ததே இத்தனை பேர் உயிர் பறிபோனதற்கு காரணம் என்று கூறப்படுகிறது. இந்த வழக்கின் தீர்ப்பு 2014ஆம் ஆண்டு ஜூலை மாதம் 30ஆம் தேதி அன்று கூறப்பட்டது. இதில் 8 பேருக்கு ஐந்து ஆண்டுகளும், இரண்டு பேருக்கு இரண்டு ஆண்டுகள் கடுங்காவல் தண்டனையும் விதிக்கப்பட்டது. 11 பேர் விடுவிக்கப்பட்டார்கள். இப்பள்ளியின் நிறுவனர் புலவர் பழனிச்சாமிக்கு ஆயுள் தண்டனை பிறப்பிக்கப்பட்டது. போக்குவரத்து வசதிகள் கும்பகோணம் நகரம் சாலை மற்றும் தொடருந்து மூலம் இந்தியாவின் பிற பகுதிகளுடன் நன்கு இணைக்கப்பட்டுள்ளது. தேசிய நெடுஞ்சாலை - 36, விக்கிரவாண்டி - மானாமதுரையையும் இணைக்கும் சாலை, இந்த நகரம் வழியாக செல்கிறது. கும்பகோணம் நகரில் பேருந்து வசதிக்காக, மிகப்பெரிய பேருந்து நிலையம் அமைக்கப்பட்டு பேருந்து சேவைகள் செயல்பட்டு வருகிறது. சென்னையில் இருந்து கிழக்கு கடற்கரை சாலையில், புதுச்சேரி, கடலூர் மற்றும் வடலூர் வழியாக கும்பகோணம் செல்ல முடியும். மற்றொரு வழியாக சென்னையில் இருந்து கிழக்கு கடற்கரை சாலையில், புதுச்சேரி, கடலூர், சிதம்பரம், சீர்காழி மற்றும் மயிலாடுதுறை வழியாக கும்பகோணம் செல்ல முடியும். கும்பகோணம் நகரத்தில் சுமார் 141 கிமீ (88 மைல்) சாலைகள் உள்ளன, 544 நகராட்சி சாலைகள், 122.29 கிமீ (75.99 மைல்) ஆகும். கும்பகோணம் வழியாக மாநில நெடுஞ்சாலைகளில் சுமார் 18.71 கிமீ (11.63 மைல்) செல்கிறது. சென்னை, வேலூர், தஞ்சாவூர், திருவண்ணாமலை, ஆரணி, விழுப்புரம், சேலம், பெங்களூரு, காஞ்சிபுரம், திண்டிவனம், புதுச்சேரி, சிதம்பரம், மயிலாடுதுறை, சீர்காழி, நாகப்பட்டினம், புதுக்கோட்டை, அரியலூர், ஜெயங்கொண்டம், திருச்சி, மதுரை, கோயம்புத்தூர், திருப்பூர், திருநெல்வேலி, கடலூர், திண்டுக்கல் ஆகிய நகரங்களுக்கு தமிழ்நாடு அரசு பேருந்துகள் இயக்கப்படுகிறது. கர்நாடக மாநில சாலை போக்குவரத்துக் கழகம் மற்றும் அரசு விரைவுப் போக்குவரத்துக் கழகம்(தமிழ்நாடு) (SETC) ஆகியவை பெங்களூரு மற்றும் மைசூரிலிருந்து கும்பகோணம் வரை தினசரி சேவைகளை இயக்குகின்றன. மார்ச் 1, 1972 அன்று, தமிழ்நாட்டின் மத்திய மாவட்டங்களில் போக்குவரத்து வசதிகளை மேம்படுத்துவதற்காக, சோழன் போக்குவரத்து கழகம் என்ற பெயரில் தமிழக அரசு, அதன் தலைமையகத்தை கும்பகோணத்தில் நிறுவியது. சூலை 1, 1997 அன்று, இதன் பெயரை, தமிழ்நாடு அரசுப் போக்குவரத்துக் கழகம், கும்பகோணம் என மறுபெயரிடப்பட்டது. கும்பகோணம் நகரில் தொடருந்து நிலையம் ஒன்று உள்ளது. இங்கிருந்து இராமேஸ்வரம், ஹைதராபாத், கோயம்புத்தூர், மயிலாடுதுறை, திருச்சி, சென்னை, நாகர்கோவில், தாம்பரம், மைசூர், வேலூர், திருவண்ணாமலை, திருப்பதி, மதுரை, சேலம், பெங்களூரு ஆகிய நகரங்களுக்கு தொடருந்து சேவைகள் உள்ளது. கும்பகோணம் தொடருந்து நிலையத்திலிருந்து சென்னை எழும்பூரை நோக்கி ஒற்றை அகல இருப்புப் பாதையானது, கடலூர், விழுப்புரம், செங்கல்பட்டு மற்றும் தாம்பரம் வழியாக செல்கிறது மற்றும் திருச்சியை நோக்கி ஒற்றை அகல இருப்புப் பாதை பாபநாசம், மற்றும் தஞ்சாவூர் வழியாக செல்கிறது. திருச்சியிலிருந்து மதுரை, இராமநாதபுரம், தூத்துக்குடி, திருநெல்வேலி, தென்காசி ஆகிய தென்மாவட்டங்களுக்கு தினசரி தொடருந்துகள் இயக்கப்படுகிறது. பாரம்பரிய போக்குவரத்து முறைகள் காளை வண்டிகள் ஆகும். 1950-களின் பிற்பகுதியில், நில உரிமையாளர்கள் மற்றும் பணக்கார விவசாயிகள், பேருந்துகள் அல்லது மோட்டார் வாகனங்கள் மேற்கொண்ட அரிய நீண்ட பயணங்களைத் தவிர, பெரும்பாலும் காளை வண்டிகளில் பயணித்தார்கள். கும்பகோணம் தற்போது சிறப்பான உள்ளூர் பேருந்து போக்குவரத்து முறையைக் கொண்டுள்ளது. காவிரி ஆற்றை கடந்து, மக்கள் பொருட்களை கொண்டு செல்வதற்கு அவ்வப்போது படகுகள் இருந்தன. 20 ஆம் நூற்றாண்டின் ஆரம்பம் வரை, அரசு கலைக் கல்லூரியின் மாணவர்கள் கல்லூரியில் சேருவதற்காக, படகுகள் மூலம் காவிரியை கடக்கிறார்கள். 1944 ஆம் ஆண்டில் ஒரு பாலம் கட்டப்பட்டதிலிருந்து, இது வெகுவாகக் குறைந்துள்ளது. கும்பகோணத்திலிருந்து 91 கி.மீ (57 மைல்) தொலைவில் உள்ள திருச்சிராப்பள்ளியில் உள்ள விமான நிலையம், அருகிலுள்ள சர்வதேச விமான நிலையம் உள்ளது. அருகிலுள்ள துறைமுகம் சுமார் 50 கிமீ (31 மைல்) தொலைவில் உள்ள நாகப்பட்டினத்தில் அமைந்துள்ளது. கல்வி கும்பகோணத்தில் 1542 ஆம் ஆண்டில் கோவிந்த தீட்சிதரால் நிறுவப்பட்ட ராஜ வேத பாடசாலையில், ரிக் வேதம், யசுர் வேதம், சாம வேதம், ஆகமம் மற்றும் சாஸ்திரங்கள் போன்ற சிறப்புத் துறைகளில் சமசுகிருத வேத வசனங்களைக் கற்பிக்கப்பட்டது. கும்பகோணம் 19 ஆம் நூற்றாண்டின் பிற்பகுதியில், ஒரு முக்கியமான கல்வி மையமாக உருவெடுத்து "தென்னிந்தியாவின் கேம்பிரிட்ஜ்" என்று அழைக்கப்பட்டது. 1867 ஆம் ஆண்டில் கும்பகோணத்தில் நிறுவப்பட்ட அரசு கலைக் கல்லூரி, சென்னை மாகாணத்தில் உள்ள மிகப் பழமையான கல்வி நிறுவனங்களில் ஒன்றாகும். இது 1867 ஆம் ஆண்டு அக்டோபர் 19 ஆம் தேதி ஒரு மாகாணப் பள்ளியாகத் தொடங்கியது, 1867 ஆம் ஆண்டில் அரசு கல்லூரிக்கு மேம்படுத்தப்பட்டது. இது 1877 இல் மெட்ராஸ் பல்கலைக்கழகத்துடன் இணைக்கப்பட்டது. கல்லூரியின் ஆரம்ப முதல்வர்களில் ஒருவரான வில்லியம் ஆர்ச்சர் போர்ட்டர், அவர் டி. கோபால் ராவ் உடன் சேர்ந்து, இதை அரசு கல்லூரிக்கு உயர்த்துவதில் முக்கிய பங்கு வகித்தார். கல்லூரியின் பாராட்டப்பட்ட கல்விக் கொள்கையை உருவாக்கிய பெருமையும் அவருக்கு உண்டு. 1881 ஆம் ஆண்டில், இது ஒரு முழுமையான கல்லூரியாக மாறியது மற்றும் உயர்நிலைப் பள்ளி படிப்புகள் கற்பிக்கப்படுவதை நிறுத்திவிட்டன. இந்திய கணிதவியலாளர் சீனிவாச இராமானுசன் மற்றும் வி. எஸ். சீனிவாச சாஸ்திரி போன்றவர்கள், இக்கல்லூரியில் படித்த குறிப்பிடத்தக்க முன்னாள் மாணவர்கள் ஆவர். மகளிர் அரசு கலைக் கல்லூரி 1963 இல் தொடங்கப்பட்டது. பெண்களுக்கான அரசு கலைக் கல்லூரி 1963 இல் தொடங்கப்பட்டது மற்றும் பிப்ரவரி 2006 இல் மொத்தம் 2,597 மாணவர்களைக் கொண்டிருந்தது. இந்த கல்லூரி பல்வேறு இளங்கலை படிப்புகள் மற்றும் ஒரு முதுகலை படிப்பை வழங்குகிறது மற்றும் இது பாரதிதாசன் பல்கலைக்கழகத்துடன் இணைக்கப்பட்டுள்ளது. கும்பகோணத்தில் உள்ள மற்ற கல்லூரிகளில் இதயா கலை மற்றும் அறிவியல் கல்லூரி, அன்னை கலை மற்றும் அறிவியல் கல்லூரி, அன்னை பொறியியல் கல்லூரி, மாஸ் கல்லூரி, சங்கரா கலைக் கல்லூரி, பிரிஸ்ட் பல்கலைக்கழகம் கும்பகோணம் வளாகம், அரசு நுண்கலைக் கல்லூரி மற்றும் அரசு பொறியியல் கல்லூரி, கே. எஸ். கே பொறியியல் கல்லூரி ஆகியவைகள் ஆகும். 1876 ஆம் ஆண்டில் நிறுவப்பட்ட நேட்டிவ் உயர்நிலைப்பள்ளி, மற்றும் நகர மேல்நிலைப்பள்ளி, சென்னை மாகாணத்தில் உள்ள மிகப் பழமையான பள்ளிகளில் சில. தற்போது, கும்பகோணத்தில் மொத்தம் 36 அரசு மற்றும் தனியார் பள்ளிகள் உள்ளன. மேலும் காண்க கும்பகோணம் மாநகராட்சி மேற்கோள்கள் வெளியிணைப்புகள் கும்பகோணம் நகராட்சியின் இணையதளம் தஞ்சாவூர் மாவட்டம் தமிழ்நாட்டிலுள்ள மாநகரங்கள் இந்து புனித நகரங்கள் இந்து யாத்திரைத் தலங்கள் பண்டைய இந்திய நகரங்கள்


தமிழக முதல்வர் எடப்பாடி பழனிசாமி, பிரதமர் நரேந்திர மோடியை ட்விட்டரில் டேக் செய்து ஒரு பதிவு செய்திருந்தார். “மதிப்பிற்க்குரிய பிரதமர் மோடிஜி அவர்களுக்கு ஒரு கோரிக்கை. தமிழ்நாடு அல்லாத மற்ற மாநிலங்களில் தமிழை தேர்ந்தெடுத்துப் படிக்கும் வகையில் விருப்பப் பாடமாக வைக்க வேண்டும். இப்படிச் செய்வதால் உலகின் மிகவும் தொன்மையான மொழிக்கு மிகப் பெரிய சேவை செய்தது போன்று இருக்கும்” என்பதே முதல்வர் பதிவிட்ட ட்வீட்டின் சாரம்சமாகும். இந்தப் பதிவை நேற்று காலையில் போட்ட முதல்வர், அடுத்த சில மணி நேரங்களில் அதை நீக்கிவிட்டார். இது தற்போது விவாதப் பொருளாக மாறியுள்ளது. குறிப்பாக, பாஜக கொடுத்த அழுத்தத்தின் பேரிலேயே, முதல்வர், தனது ட்வீட்டினை நீக்கினார் என்று சொல்லப்படுகிறது. புதிய கல்விக் கொள்கை தொடர்பாக சமீபத்தில் வரைவு வெளியானதைத் தொடர்ந்து, தமிழகத்தில் அதற்கு எதிர்ப்பு தெரிவிக்கப்பட்டது. இதையடுத்து முதல்வரின் ட்வீட் நீக்கம் சர்ச்சையாகியுள்ளது. புதிய கல்விக் கொள்கையை வரையறுப்பதற்காக கஸ்தூரிரங்கன் தலைமையிலான கல்விக் குழுவை மத்திய அரசு நியமித்திருந்தது. இந்த குழுவானது, புதிய கல்விக் கொள்கைக்கான வரைவு அறிக்கையை மத்திய அரசிடம் சமர்பித்துள்ளது. அந்த, புதிய கல்விக் கொள்கைக்கான வரைவு திட்டத்தில், நாடு முழுவதும் மும்மொழிக் கொள்கையை அமல்படுத்தி, இந்தி பேசாத மாநிலங்களிலும் இந்தியை கட்டாயப் பாடமாக்குமாறு பரிந்துரைத்துள்ளது. அதன்படி, மூன்றாவது மொழித்தேர்வு என்பது மாநிலங்களின் அடிப்படையில் இருக்க வேண்டும் என்றும், மாநிலத்தின் தாய்மொழியைப் பொறுத்து மூன்றாவது மொழி அமைய வேண்டும் என்றும் வரைவில் பரிந்துரைக்கப்பட்டுள்ளதாக தகவல்கள் வெளியாகின்றன. இந்த வரைவு பொது மக்கள் பார்வைக்காக வெளியிடப்பட்டுள்ளது. பொது மக்கள், கல்வியாளர்கள், ஆசிரியர்கள் இந்த வரைவு அறிக்கை குறித்த கருத்தை மத்திய அரசிடம் தெரிவிக்கலாம் என குறிப்பிடப்பட்டுள்ளது. இதைத்தொடர்ந்து, இந்தி பேசாத மாநிலங்களிலும் இந்தியை கட்டாயப் பாடமாக்குமாறு பரிந்துரைத்துரைக்கப்பட்டுள்ளதாக சர்ச்சை எழுந்துள்ளது. இந்த மும்மொழிக் கொள்கைக்கு பலரும் எதிர்ப்பு தெரிவித்து வருகின்றனர். அத்துடன் #StopHindiImposition என்ற ஹேஷ்டேக்கும் ட்ரெண்டாகி வருகிறது. இதைத் தொடர்ந்து மத்திய அரசு, “எந்த மொழியும் எந்த மாநிலத்திலும் திணிக்கப்படாது. இது வெறும் வரைவு மட்டும்தான். இதனால் யாரும் அச்சப்படத் தேவையில்லை” என்று விளக்கம் அளித்தது. தொடர்ந்து திருத்தப்பட்ட புதிய கல்விக் கொள்கை வரைவுத் திட்டத்தை மத்திய அரசு இணையதளத்தில் வெளியிட்டுள்ளது. அதில் இந்தி மொழி பேசாத மாநிலங்களில் இந்தி கட்டாயமாக பயிற்றுவிக்கப்படும் என்ற பரிந்துரை நீக்கப்பட்டுள்ளது. முதல்வரின் ட்வீட் நீக்கம் குறித்து அதிமுக சார்பில் விளக்கம் அளித்துள்ள தமிழக அமைச்சர் ஜெயக்குமார், “கல்விக் கொள்கை பற்றி தமிழக அரசின் நிலைப்பாட்டை நாங்கள் தெளிவாக கூறிவிட்டோம். இங்கு எப்போதும் இரு மொழிக 00000C8A கொள்கைதான் பின்பற்றப்படும். அதில் எந்த மாற்றமும் இருக்காது. இந்தித் திணிப்பை தமிழகம் ஏற்காது. முதல்வர் போட்ட ட்வீட், அரசியலாக்கப்பட்டது. அதனால்தான் அது உடனடியாக நீக்கப்பட்டது” என்று மட்டும் கூறி முடித்துக் கொண்டார். சமீபத்திய தமிழ்நாட்டுச் செய்திகள் சென்னை செய்திகள், அரசியல், வர்த்தகம், தொழில்நுட்பம், கிரிக்கெட் ஆகியவற்றின் தலைப்புச் செய்திகள் என ஒவ்வொரு நிகழ்வுகளையும் பற்றி தமிழில் படிக்க Facebook மற்றும் ட்விட்டர் Twitter ஐ பின் தொடருங்கள்.


text: 12 ஆண்டுகால டெஸ்ட் கிரிக்கெட் சாதனையை முறியடித்த ஹிட்மேன் ஜோடி... | rohit sharma and mayank agarwal breaks 12 year old record of sehwag and dravid | nakkheeran 12 ஆண்டுகால டெஸ்ட் கிரிக்கெட் சாதனையை முறியடித்த ஹிட்மேன் ஜோடி... Published on 03/10/2019 (11:54) | Edited on 03/10/2019 (12:06) Comments இந்தியாவில் சுற்றுப்பயணம் மேற்கொண்டுள்ள தென் ஆப்பிரிக்க அணி 3 டி20 , 3 டெஸ்ட் மற்றும் 3 ஒரு நாள் போட்டிகள் கொண்ட தொடரில் பங்கேற்றுள்ளது. இதில் டி20 தொடர் 1-1 என்ற கணக்கில் சமனில் முடிவடைந்தது. இதனைத் தொடர்ந்து, மூன்று போட்டிகளைக் கொண்ட டெஸ்ட் தொடரின் முதல் ஆட்டம் நேற்று காலை தொடக்கி நடந்து வருகிறது. இதில் முதலில் பேட்டிங் செய்துவரும் இந்திய அணியின் தொடக்க ஆட்டக்காரர்கள் ரோஹித் சர்மா, மயங்க் அகர்வால் புதிய சாதனை ஒன்றை படைத்துள்ளார். தொடக்க ஆட்டக்காரர்களாக களமிறங்கிய இவர்கள் இருவரும் தென் ஆப்பிரிக்க பந்துவீச்சை நாலாபுறமும் சிதறடித்தனர். சிறப்பாக விளையாடிய இருவரும் சதம் அடித்து இந்திய அணிக்கு வலுவான தொடக்கத்தை அமைத்து தந்தனர். 154 பந்துகளில் சதம் அடித்து, டெஸ்ட் போட்டிகளில் தனது 4 ஆவது சதத்தை பதிவு செய்தார் ரோஹித் சர்மா. மேலும் தொடக்க ஆட்டக்காரராக இறக்கப்படுவதற்காக பல்வேறு விமர்சனங்களை எதிர்கொண்ட அவர், இந்த இன்னிங்ஸ் மூலம் விமர்சகர்களுக்கு பதிலளித்துள்ளதாக துள்ளிக்குதிக்கின்றனர் அவரது ரசிகர்கள். சிறப்பாக விளையாடிய ரோஹித் சர்மா 176 ரன்களுக்கு ஆட்டமிழந்தார். இந்த போட்டியில் முதல் விக்கெட்டுக்கு மயங்க் அகர்வால், ரோஹித் சர்மா ஜோடி 317 ரன்கள் அடித்துள்ளது. இதன்மூலம், 2007 ஆம் ஆண்டு தென்னாப்பிரிக்க அணிக்கு எதிராக முதல் விக்கெட்டுக்கு ஷேவாக் - டிராவிட் ஜோடி 268 ரன்கள் குவித்திருந்த சாதனையை இந்த ஜோடி தற்போது முறியடித்து, தென் ஆப்பிரிக்க அணிக்கு எதிராக முதல் விக்கெட்டுக்கு அதிக ரன்களை குவித்த ஜோடி என்ற சாதனையை படைத்துள்ளது.


குழலி...: தமிழர்களே.. தமிழர்களே.. ஏமாளி தமிழர்களே... சமீபத்தில் மலையாளத்தானுக, ஓணம் வாழ்த்துக்கள்( மலையாளிகள் படிக்க வேண்டாம்), போன்ற தமிழர்களின் புலம்பல் பதிவுகளையும், ஓரு வார இதழில் மலையாளர்களின் குணங்களை பற்றிய கட்டுரையையும் படிக்க நேர்ந்தது. அதன் பின்னர் என் எண்ணங்களை எழுதாமல் இருக்க முடியவில்லை. இந்த எண்ணத்தில் எவ்வளவுதூரம் உண்மை இருக்கிறது என தமிழர்கள் நடுநிலையோடு பதிலளியுங்கள் மலையாளிகள் மட்டுமல் மற்ற எல்லா மொழியினரும் தமிழனை இழிவாகதான் பேசுவார்கள். ஏன் தமிழர்களாகிய நாம் கூட மற்ற மொழியினரை விட நாம் தான் சிறந்தவர்கள் என்று பேசுவதில்லையா? நாம் தான் சிறந்தவர்கள் என மறைமுகமாக நாம் பிறரை இகழ்கிறோம். அவர்கள் எங்களை தவிர எல்லோரும் இழிவானவர்கள் என நேரடியாக இகழ்ந்துகொள்கிறார்கள். அவ்வளவு தான் வேறுபாடு. சரி நான் சொல்லவந்த உண்மை இது தான். இதை தமிழர்கள் வாதபிடிவாதத்திற்காக ஏற்க மறுத்தாலும் முழுமுதல் வரலாற்று உண்மை இது தான். தமிழர்கள் தங்களுக்குள் முதன்மையானவானக ஒரு தமிழனோ, நிறுவனமோ வர முயற்சித்தால் விடமாட்டார்கள். ஆயிரம் குறை சொல்வார்கள். அந்த சமயம் பார்த்து வேறுமொழி நபரோ அல்லது துக்கடா நிறுவனமோ நுழைந்தால் உடனே அதை உலகமாக அதிசயமாக போற்றி தலையில் தூக்கிவைத்து ஆடுவார்கள். அந்த வேற்றுமொழி நபர் அல்லது நிறுவனம் தான் சிறந்தது என விழாவைத்து கொண்டாடுவார்கள். இதை சரியாக பயன்படுத்தும் அந்த நபர் அல்லது நிறுவனம் குறுகிய காலத்திலேயே தமிழர்களின் தலைசிறந்த நபர் அல்லது நிறுவனத்தை பின்னுக்கு தள்ளி முதலிடத்துக்கு வந்துவிடும். அதன் பின்னர் தான் அந்த நிறுவனம் தமிழர்களுக்கு எதிராக தன் வேலையை காண்பிக்கும். அப்போது குதிப்பார்கள் தமிழர்கள் எங்களை அடக்குகிறார்கள், இழிவாக்குகிறார்கள். ஏமாற்றுகிறார்கள் என. இதற்கு சமீபத்திய ஆதாரங்கள் பல இருக்கிறது. தமிழகத்தில் இருக்கும் தமிழர்களின் தலைசிறந்த செய்திநிறுவனங்களுக்கு இடையில் ஒரு மளையாள, இந்தி செய்தி நிறுவனம் வந்ததும் அதை தான் தமிழ்ர்கள் தூக்கிவைத்து கொண்டாடுகிறார்கள். நாளைக்கு தமிழனுக்கு ஒரு பிரச்சனை என்றால் குரல்கொடுப்பது வேற்று நிறுவனங்கள் அல்ல தமிழர் நிறுவனங்கள் தான் என தமிழர்களுக்கு புரிவதில்லை ஏன்? அடுத்து தமிழகத்தில் இல்லாத உணவுமுறைகளா, பேக்கரிகளா? ஆனால் அதே ஊரில் ஒரு கேரள பேக்கரி வரட்டும். நம்மவர்கள் அனைவரும் வரிந்து கட்டி அதை பிரபலமாக்குவார்கள். அதோடு நிற்பார்களா? காலாகாலமாக வைத்திருக்கும் தமிழர் கடைகளை எந்த அளவுக்கு இழிவுபடுத்தவேண்டுமோ அநத அளவுக்கு செய்வார்கள். காலங்கள் ஓட அதே கேரளா பேக்கரி சுடுதண்ணீரில் சக்கரை போட்டு கொடுத்தாலும் வாயை பொத்திக்கொண்டு குடித்துவிட்டு வருவார்கள் தமிழர்கள். இது உதாரணத்துக்காக இரண்டு எடுத்துக்காட்டுகள் இதுபோல வரலாற்றில் சமஸ்கிருத அதிக்கம், வேற்று இனத்தவரின் கையாடல் உட்பட தமிழர்களின் இழிவுக்கு ஆயிரம் ஆயிரம் சம்பவங்கள் இருக்கிறது. இங்கு தமிழர்களை இழிவாக சொல்லவில்லை. வந்தோரை வாழவைப்பது நமது பெருந்தன்மையாக இருக்கலாம். அதற்காக வருபவர்கள் ஏற்கனவே வாழ்ந்துகொண்டிருக்கும் நம்மில் ஒருவனை அழிக்கும்போது நாம் கைகட்டி வேடிக்கை பார்த்துக் கொண்டிருப்பது எவ்வளவு பெரிய கேவலம் தெரியுமா? இந்த கேவலமான புத்தி தமிழ்ர்கள் தவிர வேறு யாருக்கும் கிடையாது. தமிழர்களே அவரவருக்கு அவரவர் குணாதிசயங்கள் நியாயதர்மமாக படும். எனவே நீங்களாகவே அடிமைகளாகிவிட்டு பின்னர் அவன் என்னை இப்படி இகழ்கிறான் இப்படி ஏமாற்றுகிறான் என நீங்கள் புலம்புவதை பார்த்து உலகே சிரிக்கிறது. தமிழ்ர்களே உங்களை நீங்கள் மதிக்க கற்றுக்கொள்ளுங்கள். அப்போது தான் மற்றவர்கள் உங்களை மதிப்பார்கள். உங்களை நீங்களே அடிமைகளாகவும் ஏமாளிகளாகவும் சித்தரித்திருக்கும் காலம் மட்டும் வடமொழி ஆதிக்கம், மலையாளத்தவரின் இழிவுபடுத்தல், கன்னடர்களின் அடி, சிங்களர்களின் பிரித்தாளும் சூழ்ச்சி இப்படி தொடர்ந்து கொண்டுதான் இருக்கும். Posted by அறிவகம் at 7:52 PM Labels: உலகே சிரிக்கிறது., கன்னடர், மலையாளத்தவர் //காலங்கள் ஓட அதே கேரளா பேக்கரி சுடுதண்ணீரில் சக்கரை போட்டு கொடுத்தாலும் வாயை பொத்திக்கொண்டு குடித்துவிட்டு வருவார்கள் தமிழர்கள்// மலையாளிகள் எப்பவுமே தங்கள உயர்வா தமிழன அறிவு கொறஞ்சவன்னு நெனைக்கிறவங்க, நெறய இடத்தில தமிழன பட்டி அப்படீன்னு பேச்சுவழக்கில பேசுவாங்க, அப்படீன்னா நாய் என்னு சொல்லுவாங்க, சேரனும் இத ஒரு படத்தில எடுத்துக்காட்டியிருக்காரே. இந்தியால அவுங்க தான் அறிவாளி தமிழன் இழிச்சவாயன்னு நெனச்சா தமிழன் ஏன்யா அப்துல்கலாமையோ சிதம்பரத்தையோ நெனைக்க முடியல? இன்னைக்கு ஒரு வல்லரசுன்னு பேரு வாறதுக்கு இவங்க உழைப்பு எவ்ளோ? தமிழனுக்கு எப்பவுமே தாழ்வுமனப்பான்மைங்க, இத போக்கிறது றொம்ப கஸ்டம். கேரளாவிலேர்ந்து நடிகைகள கொண்டாந்து லீட்டர் கணக்கில ஜெள்ளு விட்டா தலைல ஏறி உக்காரமா என்ன பண்ணுவாங்க? சிங்கிள் மலையாளி நல்லவன், கடும் உழைப்பாளி, ஆனால்2பேருக்கு மேல் போனால் அடுத்தவர்களுக்கு குழிபறிப்பான் திராவிட கருப்பு சட்டை வெறி நாய்களுக்கு இருக்கும் மொழி/இன வெறியால் தான் ஏனைய மாநிலத்தவர் தமிழர்கள் என்றாலே அகம்பாவம் பிடித்தவர்கள்,பொறிக்கிகள்,அராஜகம் செய்பவர்கள் என்று கருதுகின்றனர்.இங்க கூட பாருங்க.ஏதோ இந்த தமிழ் முண்டங்கள் தான் வந்தாரை வாழ வைக்கும் பரம்பரை என்பதைப் போல் பீற்றிக் கொள்வார்கள்.சொல்லப் போனால் ஏகப்பட்ட தமிழ் முண்டங்கள் தான் புலம் பெயர்ந்து நல்ல விதமாக வாழ்ந்து கொண்டிருக்கிறார்கள்.ஆகையால் இப்படி பேசுவது கடைந்தெடுத்த அயோக்யத்தனம்,அகம்பாவம் அல்லாமல் வேறு என்ன என்று கேட்கிறேன். திரு. பழமைபேசி அருமையா எழுதியிருக்கீங்க.. தமிழர்கள் முதலில் தங்களுக்குள் உள்ள தாழ்வு மனப்பான்மையை விடவேண்டும். நம்மில் ஒருவன் முன்னேற முயற்சித்தால் அவனை தூக்கிவிடாவிட்டாலும் பரவாயில்லை, காலைவாரி விடக்கூடாது. தமிழர்கள் தங்கள் பெருநதன்மையை பணிவாக காட்டுவது சிறந்த பண்பாடுதான். அதேநேரத்தில் பணிவை மற்றவர்கள் இழிவாக மதிப்பிடுவார்களானால், பணிவது பயந்து அல்ல பண்பாடுக்காக என்பதை தைரியமாக சொல்லும் தன்னம்பிக்கை தமிழனுக்கு என்று வருகிறதோ அன்று தமிழினம் தலைநிமிர்ந்து நிற்கும். தமிழர்களே பணிவு காட்டுங்கள் அதற்காக பணிந்துவிடாதீர்கள். கருத்து பகிர்ந்தமைக்கு நன்றி திரு. பாபு., திரு. கூடுதுறை., திரு. அனானிஸ். arimai- karuppusami, sakthy.


text: அண்ணாத்த படப்பிடிப்பு திடீர் நிறுத்தம்! ரஜினிக்கு கொரோனாவா? - News4 Tamil : Tamil News | Online Tamil News Live | Tamil News Live | News in Tamil | No.1 Online News Portal in Tamil | No.1 Online News Website | Best Online News Website in Tamil | Best Online News Portal in Tamil | Best Online News Website in India | Best Online News Portal in India | Latest News | Breaking News | Flash News | Headlines | Neutral News Channel in Tamil | Top Tamil News | Tamil Nadu News | India News | Fast News | Trending News Today | Viral News Today | Local News | District News | National News | World News | International News | Sports News | Science and Technolgy News | Daily News | Chennai News | Tamil Nadu Newspaper Online | Cinema News | Tamil Cinema Hot News | Latest Tamil Cinema News | Latest Kollywood Cinema News | Tamil Movie News | Tamil Movie Reviews | Tamil Movie Trailer Updates | தமிழ் நியூஸ் | தமிழ் செய்திகள் | செய்தி தமிழ் | தற்போதைய செய்திகள் | உடனடி செய்திகள் | உண்மை செய்திகள் | நடுநிலை செய்திகள் | பரபரப்பான செய்திகள் | புதிய செய்திகள் | ஆன்லைன் செய்திகள் | மாவட்ட செய்திகள் | மாநில செய்திகள் | தமிழக செய்திகள் | தேசிய செய்திகள் | இந்திய செய்திகள் | உலக செய்திகள் | இன்றைய செய்திகள் | தலைப்பு செய்திகள் | விளையாட்டு செய்திகள் | தொழில்நுட்ப செய்திகள் | விவசாய செய்திகள் | வணிக செய்திகள் | ஆன்மீக செய்திகள் | ஜோதிட செய்திகள் | இன்றைய ராசிபலன்கள் | உள்ளூர் செய்திகள் | பொழுதுபோக்கு செய்திகள் | சினிமா செய்திகள் | மாற்றத்திற்கான செய்திகள் | தரமான தமிழ் செய்திகள் | நேர்மையான தமிழ் செய்திகள் | டிரெண்டிங் தமிழ் செய்திகள் | High Quality Tamil News Online | Trending Tamil News Online | Online Flash News in Tamil சிவா இயக்கத்தில் ரஜினிகாந்த் நடிக்கும் அண்ணாத்த திரைப்படத்தின் படப்பிடிப்பு திடீரென்று நிறுத்தப்பட்டிருக்கின்றது. விஸ்வாசம், விவேகம், வீரம், மற்றும் வேதாளம், போன்ற திரைப்படங்களை அஜித்தை வைத்து இயக்கிய சிவா, இப்பொழுது நடிகர் ரஜினிகாந்தை வைத்து சன் பிக்சர்ஸ் தயாரிப்பு நிறுவனம் மூலமாக இயக்கி வரும் திரைப்படம்தான் அண்ணாத்த,நயன்தாரா, கீர்த்தி சுரேஷ், போன்ற பலர் இந்த திரைப்படத்தில் நடித்து வருகிறார்கள். கொரோனாவிற்கு முன்பு படத்திற்கான 40 சதவீத படப்பிடிப்பு முடிவடைந்து விட்டது. அதன் பிறகு இப்போது படப்பிடிப்பு ஆரம்பமானது ஹைதராபாத்தில் இருக்கின்ற ராமோஜிராவ் பிலிம் சிட்டியில் படப்பிடிப்பு நடந்து வந்தது. தேர்தல் காரணமாக படப்பிடிப்பு விரைவாக முடிக்க திட்டமிட்டு வேகமாக படப்பிடிப்பு நடந்து வந்தது. ஒவ்வொரு நாளும் 14 மணிநேரம் படப்பிடிப்பில் பங்கேற்று நடித்து வந்தார் நடிகர் ரஜினிகாந்த். இந்த நிலையில், அண்ணாத்த படபிடிப்பு ரத்தாகி இருக்கின்றது. படப்பிடிப்பில் இருக்கும் அனைவருக்கும் கொரோனா பரிசோதனை வழக்கமாக எடுக்கப்படும் அவ்வாறு படப்பிடிப்பு தளத்தில் இருந்தவர்களில் 8 பேருக்கு தொற்று உறுதியாகி இருப்பதால் படப்பிடிப்பு நிறுத்தப்பட்டு இருக்கின்றது. அண்ணாத்த திரைப்படத்தின் ஒட்டுமொத்த படக்குழுவும் சென்னை திரும்ப இருப்பதாக தகவல்கள் வெளியாகி இருக்கின்றது. படப்பிடிப்பிலிருந்த 8 நபர்களுக்கு தொற்று இருப்பது மட்டுமல்லாமல், ரஜினிகாந்த் அவர்களுக்கும் உடல் நலம் இல்லாத காரணத்தால், படப்பிடிப்பை தொடர்ச்சியாக நடத்த முடியாத சூழ்நிலை ஏற்பட்டு இருக்கின்றது என்று தெரிவிக்கிறார்கள். கூடுதலாக ரஜினிகாந்த் அவர்களுக்கு கொரோனா பரிசோதனை செய்து இருப்பதாகவும் தெரிவிக்கிறார்கள். அவ்வாறு ரஜினிகாந்த் அவர்களுக்கு பரிசோதனை செய்தபோது, நெகட்டிவ் என்று வந்ததாக தகவல்கள் தெரிவிக்கின்றன .அதுமட்டுமல்லாமல் ரஜினிகாந்த் தன்னை தனிமைப்படுத்திக் கொண்டு ஹைதராபாத்தில் தற்போது இருந்து வருவதாக தகவல்கள் தெரிவிக்கின்றன.


டிரைவிங் லைசென்ஸ் கட்டணம் நான்கு மடங்கு உயர்கிறது! - Tamil DriveSpark டிரைவிங் லைசென்ஸ் கட்டணம் நான்கு மடங்கு உயர்கிறது! Updated: Wednesday, August 10, 2016, 9:38 [IST] ஓட்டுநர் உரிமம் இல்லாமல் வாகனங்களில் பறக்கும் பதின் பருவ இளைஞர்கள் ஏராளம் என்றால், ஏழு ---- வயதாகியும் இன்னும் லைசென்ஸ் எடுக்காமல் திருட்டுத்தனமாக பைக் ஓட்டும் பெருசுகளும் பலர் உள்ளனர். ஓட்டுநர் உரிமம் என்பது கட்டாயம் என்று ஒருபக்கம் எத்தனைதான் விழிப்புணர்வு பிரசாரங்கள் மேற்கொண்டாலும், பயங்கரவாதிகள் ரேஞ்சுக்கு தலைமறைவாகவே சாலையில் சுற்றித் திரியும் விடாக்கண்டர்களைத் திருத்த முடிவதில்லை. குறைந்த கட்டணத்தில் ஓட்டுநர் உரிமங்களை வழங்கினாலும் சிலர் அதை வாங்க முயற்சிப்பதில்லை. இந்த நிலையில் ஓட்டுநர் உரிமம் பெறுவதற்கான கட்டணத்தை மத்திய அரசு உயர்த்தத் திட்டமிட்டுள்ளது. கடந்த 2001-ஆம் ஆண்டுக்குப் பிறகு இப்போதுதான் டிரைவிங் லைசென்ஸ் கட்டணத்தில் அரசு கைவைக்கப் போகிறதாம். இதுதொடர்பான திட்ட வரைவு அறிக்கையை மத்திய சாலைப் போக்குவரத்துத் துறை அமைச்சகம் அண்மையில், அமைச்சரவையின் ஒப்புதலுக்காக சமர்ப்பித்துள்ளது. இப்போது ரூ.320-க்கு புதிதாக லைசென்ஸ் எடுத்துவிடலாம். புதிய கட்டணத்தின்படி ரூ.1200 செலுத்த வேண்டுமாம். கிட்டத்தட்ட நான்கு மடங்கு கட்டணத்தை மத்திய அரசே உயர்த்தத் திட்டமிட்டால், சும்மா இருப்பார்களா நம் டிரைவிங் ஸ்கூல் ஓனர்கள்? ஓட்டுநர் பயிற்சி மற்றும் லைசென்ஸ் பெற்றுத்தர தற்போது ரூ.2,500 பெறுபவர்கள், புதிய கட்டணக் கொள்கையால் அதை ரூ.10,000 வரை உயர்த்தத் திட்டம் தீட்டி வருகிறார்களாம். பழகுநர் உரிமம் எனப்படும் எல்எல்ஆர் பெறுவதற்கான தேர்வை எழுதுவதற்கு ஆர்டிஓ அலுவலகங்களில் இப்போது ரூ.50 கட்டணமாக வசூலிக்கப்படுகிறது. அது இனிமேல் ரூ.300-ஆக உயரவுள்ளது. அதன் பிறகு, எட்டு போட்டு காட்டி ஓட்டுநர் உரிம அட்டை வாங்குவோமே, அதற்கு தற்போது வசூலிக்கப்படும் கட்டணம் ரூ.150. அடுத்த சில நாள்களுக்குப் பிறகு நீங்கள் அதற்காக ரூ.400 செலுத்த வேண்டியிருக்கும். அதேபோல், ஓட்டுநர் உரிமத்தைப் புதுப்பிப்பதற்கான கட்டணம் ரூ.50-இல் இருந்து ரூ.200 ஆக உயர்கிறது. சர்வதேச அளவிலான ஓட்டுநர் உரிமக் கட்டணம் ரூ.500-இலிருந்து ரூ.1000-ஆக அதிகரிக்க உள்ளது. இதைத் தவிர இதர ஆவணங்கள் மற்றும் பரிசீலனைக் கட்டணங்களையும் வசூலிக்க உள்ளதாம் மத்திய அரசு. புதிய ஓட்டுநர் உரிமம் பெறுவதற்கான தொகை ரூ.1200-ஆக உயர்வதில் மக்களுக்கு பெரிய அளவில் சுமை இருக்காது என நம்பலாம். ஆனால், அவர்கள் பயப்படுவதெல்லாம் ஆர்டிஓ அலுவலகங்களில் இனி எவ்வளவு கப்பம் கட்ட வேண்டியிருக்கும் என்பதை நினைத்துத்தான்... ஓட்டுநர் உரிமக் கட்டணங்களை உயர்த்தும் அதேவேளையில், ஆர்டிஓ அலுவலகங்களில் புரையோடிப் போன லஞ்சத்தை வேரறுக்க அதிகப்படியான முக்கியத்துவத்தை அரசு வழஙக வேண்டும் என்பதே மக்களின் எதி்ர்பார்ப்பு. Getting A Drivers License Might Just Become Costlier!


மழையால் பாதிக்கப்பட்டவா்களுக்கு தமாகாவினா் உதவ வேண்டும்: ஜி.கே.வாசன்- Dinamani மழையால் பாதிக்கப்பட்டவா்களுக்கு தமாகாவினா் உதவ வேண்டும்: ஜி.கே.வாசன் சென்னை: மழையால் பாதிக்கப்பட்டவா்களுக்கு தமாகாவினா் உதவ வேண்டும் என்று தொண்டா்களுக்கு அக் கட்சியின் தலைவா் ஜி.கே.வாசன் வேண்டுகோள் விடுத்துள்ளாா். தென் மாவட்டங்களில் கனமழை, வட மாவட்டங்களில் பரவலாக மழை பெய்து வரும் வேளையில் வரும் 8-ஆம் தேதி வரை மழை நீடிக்கும் என்று வானிலை ஆய்வு மையம் தெரிவித்துள்ளது. வடகிழக்குப் பருவமழையால் பல மாவட்டங்களில் ஆறு, ஏரி, குளம், குட்டைகள் நிரம்பியுள்ளன. தெருக்களில் தண்ணீா் தேக்கமடைந்து வீடுகளில் தண்ணீா் புகுந்துள்ளதால் மக்களின் இயல்பு வாழ்க்கை பாதிக்கப்பட்டுள்ளது. இந்தச் சூழலில் பொது மக்களை கனமழையின் தாக்கத்திலிருந்து பாதுகாக்க அரசின் சாா்பில் நடவடிக்கை எடுக்கப்பட்டு வருகிறது. இது ஒருபுறம் இருந்தாலும் தமாகாவின் மாவட்டத் தலைவா், மாநில மாவட்ட நிா்வாகிகள், இளைஞா் அணி உள்பட அனைத்து நிா்வாகிகளும் மழையால் பாதிக்கப்பட்டவா்களுக்கு உதவ வேண்டும் என்று அவா் கூறியுள்ளாா்.


source: fineweb

text: பிட்டியின் தந்தையிடம் கேரள போலீஸ் விசாரணை கட்டாக்,: ஜெர்மன் பெண் பலாத்கார வழக் கில் கைது செய்யப்பட்ட பிட்டி குறித்து விசாரிக்க அவரது தந்தை மொகந்தியிடம் கேரள சிறப்பு புலனாய்வு பிரிவு போலீசார் நேற்று விசாரணை நடத்தினர். ஜெர்மன் பெண் பலாத்கார வழக்கில் கடந்த 6 ஆண்டுகளாக தலைமறைவாக இருந்த பிட்டிமொகந்தி, கேரள மாநிலம் கண்ணூரில் கைது செய்யப்பட்டார். பெயர் மாற்றம், போலி சான்றிதழ் சமர்பித்து இவர் வங்கியில் பணியாற்றியது கண்டுபிடிக்கப்பட்டது. இது தொடர்பாக பிட்டியின் தந்தை மொகந்தியிடம் விசாரணை நடத்த, கேரள சிறப்பு புல னாய்வு குழு போலீசார் ஒடிசா மாநிலம் கட்டாக் சென்றனர். ஒடிசாவின் தற்போதை டிஜிபி பிரகாஷ் மிஸ்ராவை சந்தித்தனர். அதன்பின் கட்டாக் கில் உள்ள போலீஸ் துணை கமிஷனர் அலுவலகத்துக்கு மொகந்தியை வரவழைத்து கேரள போலீசார் விசாரணை நடத்தினர். பிட்டி கேரளாவில் தங்கியிருந்தது, மொகந்திக்கு தெரியுமா என கேட்டனர். புவனேஸ்வர் மற்றும் கட்டாக்கில் பிட்டி படித்த கல்வி நிறுவனங்களுக்கு கேரள போலீசார் சென்று அவனது கல்விச் சான்றிதழ்கள் குறித்து உண்மை நிலவரத்தை ஆராய்ந்தனர்.